text:
IBYISHIMO BYANJYE BIRUTA IBINDI "YERUSALEMU YO MU IJURU" Zab.137:5-6
Umudugudu utabamo intambara, imfubyi ntizihakubitirwa, inzugi zaho nta ngufuri zibaho kuko nta bajura , nta bitaro bibayo kuko nta barwayi, nta manywa nta joro, nta rusengero rubayo kuko Imana n’Umwana wayo ari bo rusengero…
Ntitwabisobanuza ubwenge nk’uko Bibiliya yavuze ngo: ”Iby’ijisho ritigeze kureba, n’ibyo ugutwi kutigeze kumva, ibitigeze kwinjira mu mutima w’umuntu…” (1Abak.2:9)
Ni ururembo Aburahamu n’abizera basezeranijwe bakarutegereza, umudugudu Imana yubatse ikawurema.
“Kuko yategerezaga umudugudu wubatswe ku mfatiro, uw’Imana yubatse ikawurema.” (Abah.11:10)
“Abo bose bapfuye bacyizera batarahabwa ibyasezeranijwe, ahubwo babiroraga biri kure cyane bakabyishimira, bakavuga ko ari abashyitsi n’abimukira mu isi. Abavuga batyo baba berekana yuko bashaka gakondo. Iyo baba barakumbuye iyo bavuyemo, baba barabonye uburyo bwo gusubirayo. Ariko noneho barashaka gakondo irusha icyo gihugu kuba cyiza, ari yo yo mu ijuru. Ni cyo gituma Imana idakorwa n’isoni zo kwitwa Imana yabo, kuko yabiteguriye umudugudu.” (Abah.11:13-16)
Aburahamu amaze kubona uyu mudugudu byatumye atubaka mu isi, ahubwo abana na Isaka na Yakobo mu mahema!
“Kuko hano tudafite umudugudu uhoraho, ahubwo dushaka uzaza.” (Abah.13:14)
Ni ngombwa ngo abizera bagire iri hishurirwa rikomeye, bamenye ibyo twasezeranijwe nk’uko Pawulo yabyandikiye Abefeso: ”Kugirango Imana y’Umwami wacu Yesu Kristo, ari yo Data wa twese w’icyubahiro, ibahe umwuka w’ubwenge no guhishurirwa bitume muyimenya, ngo amaso y’imitima yanyu abone uko ahweza mumenye ibyo mwiringizwa n’Iyabahamagaye, mumenye n’ubutunzi bw’ubwiza bw’ibyo azaraga abera” (Abefeso1:17-18)
Pawulo wari warabonye icyo gihugu yabyandikiye Abifilipi mu bice bitatu ati: ”Naho twebwe ho iwacu ni mu ijuru, ni ho dutegereje umukiza ko azava ari we Mwami Yesu Kristo”
Ubu dufite ubwenegihugu bwo mu isi n’ubwo mu ijuru (DOUBLE NATIONALITE)!
Yerusalemu nshya ni umurwa utangaje, ukomoka mu ijuru, wo mu mwuka, wera, utunganijwe kandi w’ibyishimo nkuko tubisoma mu byanditswe:
(Ibyah.21:10,11;Ibyah.3:12)
Mukristo ageze mu gihugu Beula yawugiriye urukumbuzi arinda arwara araremba, ni Umurwa utangaje.
Niba wifuza kwinjira muri uyu mudugudu ndakwereka irembo:
“Nijye rembo umuntu niyinjira muri jye azakizwa”Yoh.10:9
“Kuko ari we uduhesha uko turi amaharakubiri, kwegera Data wa twese turi mu mwuka umwe.” Abefeso2:18
“Kandi nta wundi agakiza kabonerwamo, kuko ari nta rindi zina munsi y’ijuru ryahawe abantu, dukwiriye gukirizwamo.”Ibyak4:12
“HAHIRWA ABAMESERA IBISHURA BYABO KUGIRANGO BEMERERWE KWEGERA CYA GITI CY’UBUGINGO, KANDI BANYURE MU MAREMBO BINJIRE MURI RWA RUREMBO” Ibyah.22:14
Amen!
Pacifique Mugayempore


c: text/html

text:
Korari Besaleli, Jehovah Jireh ULK hamwe na Simon Kabera baritegura igitaramo cyateguwe ku bufatanye n’inshuti za Besalel
Korari Besaleli isanzwe ikorera umurimo w’Imana muri ADEPR, Paruwasi ya Nyanza-Kicukiro, ku mudugudu wa Murambi, Korari Jehovah Jireh ya CEP-ULK, hamwe n’umuririmbyi Simon Kabera, ndetse n’umwigisha Pastor Etienne Rusingizandekwe bari mu myiteguro aho bazahurira mu gitaramo cyateguwe na Korari Besaleli ku bufatanye n’inshuti zayo.
Iki gitaramo kizaba ku cyumweru tariki 31 Mutarama 2015, kizabera ku rusengero rwa ADEPR-Murambi aho Besaleli isanzwe ibarizwa, kikazatangira sa munani z’amanywa (14H00).
Korari Besaleli
Iki gitaramo cy’ivugabutumwa gifite intego igira iti ‘’Data Ubwami bwawe buze, icyo ushaka kibeho mu isi nk’uko kibaho mu ijuru.’’ Matayo 6:10, cyavuye mu gitekerezo cya Besalel n’inshuti zayo.
Kabera Simon
Umuyobozi w’urwego rw’inshuti n’abaterankunga ba Besaleli Bwana Uwacu Jean Claude, yatangaje ko bifuje kwifatanya na Besaleli bagatangiza umwaka iki gitaramo nk’uburyo bwo kubatera ingabo mu bitugu mu murimo utoroshye bakora wo kwamamaza ubutumwa bwiza. Ati ‘’ Ntabwo turirimba ariko twafatanya gutegura ibitaramo bihembura abantu, abandi bakabasha gukizwa.’’
Korari Besalel ubwo yari kuri Stade Amahoro muri Rwanda Shima Imana
Ibi kandi abihurizaho n’umuyobozi wa Korari Besaleli Bwana Mihigo Theodore nawe utangaza ko iyo bategura ibitaramo nk’ibi akenshi babibonamo umusaruro wo guhembuka kwa benshi, n’abandi bakemera kuyoboka inzira y’agakiza.
Korari Jehova Jireh ya CEP-ULK
Ibitaramo nk’ibi kandi Korari Besaleli itegura mu ntangiriro z’umwaka bimaze kuba hafi ngarukamwaka, kuko iyi ibaye incuro ya gatatu, ikurikira icya 2015 nacyo cyabereye kuri ADEPR-Murambi, n’icya 2014 cyabereye kuri ADEPR-Gatenga. Byose bikaba biba bifite intego yo kwamamaza ubutumwa bwiza.
Innocent Kubwimana/Ubugingo.com

robotstxt: allowed

filter: keep


text:
Hari kuri uyu wa 5 Ukwakira, ubwo hizihizwaga umunsi mpuzamahanga w’umwarimu, wizihirijwe mu Karere ka Gasabo ku rwego rw’Igihugu.
Abarimu babajije Minisitiri w’Uburezi, Musafiri Papias Malimba ibibazo bitandukanye birimo igihora kigaruka cy’umushahara utajyanye n’ibiciro biri ku isoko, hiyongeraho n’ikindi cy’uko abarimu na bo bifuza ko bajya bagaburirwa ku ishuri n’ibindi.
Umwe mu barimu yavuze ko gahunda nyinshi zita ku banyeshuri kuruta abarimu, ahereye kuri ‘School Feeding”,yo kugaburira abanyeshuri ku mashuri.
Yagize ati “Kugaburira abanyeshuri umwarimu atagaburiwe mbigereranya no kuba wagaburira inyana nyina iziritse byagera nimugoroba ukajya gushaka umukamo. Ntawo washobora kubona.”
Uyu mwarimu yakomeje avuga ko gahunda nyinshi zigera ku munyeshuri zikirengagiza mwarimu wamwigishije ati “Mu Kinyarwanda iyo bagiye guhemba umubyeyi wabyaye bajyana igikoma cy’umubyeyi ntabwo bajyana kigozi (Quigoz) y’umwana, bagombye kujya bahera kuri mwarimu umunyeshuri bakamugeraho nyuma”.
Abarimu bakabakaba ibihumbi bine bahise bakoma amashyi y’urufaya, bagaragaza ko bashyigikiye ibyo mugenzi wabo avuze, dore ko yanagaragaje ko bakwiye kugira umwarimu mu Nteko Ishinga Amategeko wajya abavugira.
Abarimu bongeye kugaragagaza icyifuzo cy’uko bagira iguriro ryihariye, iki kibazo bakaba bari barakibajije umwaka ushize ubwo hizihizwaga umunsi nk’uyu.
Umwe muri bo yagize ati “Mu guhesha agaciro mwarimu no kugira ngo rya reme ry’uburezi rigerweho mbona tugiye duhahira hafi byadufasha, mwarimu agahahira hafi, mudufashe isoko rya mwarimu rishyirweho”.
Minisitiri Musafiri yabaciriye umugani
Mu gusubiza ikibazo cyo kugaburira abarimu ku ishuri, Minisitiri Musafiri yabanje guca umugani agira ati “Hari umugani utakigezweho bavuga ngo iyo amazi yabaye make aharirwa impfizi. Ntabwo aribyo, iyo amazi yabaye make aharirwa abana, kandi tubirebere no mu mibereho rusange, iyo ubonye duke uremera ukiyumanganya […] ariko abana bakagira icyo babona.”
Yakomeje abagira inama yo kwishyira hamwe bakajya barira ku ishuri, avuga ko Leta itanze ko abarimu bagaburirwa ku ishuri, ahubwo ngo biterwa n’amikoro y’igihugu, dore ko na gahunda yo kubaburira abana itaragerwa ku kigero cyifuzwa.
Bakuriwe inzira ku murima ku cyifuzo cyo guhararirwa mu Nteko Ishinga Amategeko
Minisitiri Musafiri yavuze ko mu nzego zitandukanye z’ubuyobozi uhasanga abarimu ndetse no mu Nteko ngo hari umubare munini w’Abadepite babaye abarimu.
Yagize ati “ N’iyo wajya mu bindi ntiwibagirwa ko urwego urimo warugezeho ariko warabanje kuba umwarimu.Nta mudepite uzashyirwa ikibazo ngo yange kucyakira kubera ko adahagarariye abarimu, umudepite ahagarariye rubanda rwose”.
Iguriro ry’abarimu riri mu maboko yabo
Uwahoze ari Umunyamabanga wa Leta ushinzwe amashuri abanza n’ayisumbuye, Olivier Rwamukwaya yavuze ko amaguriro y’abantu bahuje umwuga adapfa gushyirwaho.
Yagize ati “Hari byinshi bigenderwaho, icyakora kubera ko ari icyifuzo cyiza abarimu bakomeje kutugezaho twakomeje kubiganiraho binyuze mu nteko rusange ya Koperative Umwarimu Sacco, twumvikana ko abarimu ari mwebwe ubwanyu muzishyiriraho ayo maguriro, kandi twagaragaje ko aribyo bizabagirira inyungu kuruta ko yaba amaguriro yashyizweho n’undi muntu.Twabasabye rero ko mutangira hanyuma Leta ikunganira iyo ntambwe mwaba muteye”.
Muri Kamena uyu mwaka, Minisitiri w’Imari n’Igenamigambi, Ambasaderi Gatete Claver, yashimangiye ko atari ikintu cyoroshye gushyiraho iguriro ryihariye ry’abarimu, ridatanga imisoro nk’uko byakozwe ku basirikare n’abapolisi.


text:
Yesu arababwira ati “Ni ukuri, ni ukuri, ndababwira yuko Aburahamu ataravuka, ndiho.” Yohana 8:58
Mu gihe cy’umurimo we, Yesu yakoze ibitangaza byinshi, kandi yigishanyaga ubutware bukomeye (Mark 1:27). Yapfiriye ku musara ntakindi kibimuteye kandi arazuka, kugira ngo abantu bakire. Nubwo hari bamwe bagitekereza ko Yesu atapfuye, ndetse bakavugako iki ari ikinyoma ahanini cyavuzwe na Pawulo. Abenshi harimo n’abayahudi, ntibemera ibyo gupfa no kuzuka kwa Yesu. Ikindi kandi ntibemera ubumana bwa Yesu. Ariko Yohana nk’uwabanye na Yesu, hari uko yabivuze akurikije ibyo yiboneye, n’ibyo yahishuriwe n’Imana ubwayo.
Aha hari uburyo 6 Yesu yagaragaje uwo ariwe, nk’uko tubisanga mu butumwa bwiza uko bwanditswe na Yohana.
1. Umutsima w’ubugingo.
Yesu arababwira ati “Ni jye mutsima w’ubugingo, uza aho ndi ntazasonza na hato, n’unyizera ntabwo azagira inyota na hato. John 6:35 Abari bateze amatwi bumvise ibyaya magambo, baratangaye bibaza ukuntu Yesu bareba yaba yaravuye mu Ijuru. Ariko Yashakaga ko bazamura intekerezo zabo, bakibuka wa mutsima ba sekuruza bariye ubwo bari mu rugendo bava mu Misiri (Kuva 16) Umutsima wabikwaga mu buturo bwera nk’ikimenyetso.
2. Umucyo w’Isi
Yesu yongera kubabwira ati “Ni jye mucyo w’isi. Unkurikira ntazagenda mu mwijima na hato, ahubwo azaba afite umucyo w’ubugingo.” Yohana 8:12 Ukeneye ibihe bihamya bindi bikwemeza ko Yesu ari we mu cyo? Numwemerera Nawe abasha ku kumurikira, ahereye mu mutima wawe ukayoborwa nawe. Nakubera umuyobozi ntuzagenda mu mwijima na hato.
3. Irembo ry’intama
Nuko Yesu arongera arababwira ati “Ni ukuri, ni ukuri, ndababwira yuko ari jye rembo ry’intama..” Yohana 10:7 Ibintu bibiri dushobora gufata nk’irembo ry’intama: Hari irembo risanzwe, ryubakirwaga intama iyo zabaga zinjira mu murwa wa Yerusalemu kugira ngo zirindirwemo, hatagira ikizihungabanya. Hari n’irindi rembo Yesu yavugaga, ubwo yavugaga ati “Nijye nzira n’ukuri n’ubugingo.” Kandi yongeraho ati “Ntawe ujya kwa Data ntamujyanye.” Niwe wenyine ubasha kutugeza mu bwami bwo mu Ijuru, kugira ngo dukizwe umwanzi uhora aduhiga. Nawe uyu mwanya wahitamo Kwinjira muri iryo rembo, wihitiramo Yesu.
4. Umushumba mwiza. “Ni jye mwungeri mwiza. Umwungeri mwiza apfira intama ze.” Yohana 10:11 Uwo mwanya Akimara kubwira abantu ko ari irembo rinyurwamo n’abana b’Imana, Yesu yahise anabatangariza ko ari ari n’umushumba w’izo ntama. Umushumba mwiza upfira intama ze! Yesu ayobora kandi akarinda abamwizera bose, Ibyo yabihamije ubwo yemeraga gutanga ubugingo bwe ku musaraba w’isoni yambirswe ubusa.
5. Ukuzuka n’ubugingo. Yesu aramubwira ati “Ni jye kuzuka n’ubugingo, unyizera naho yaba yarapfuye azabaho…” Yohana 11:25 Mu kinyejana cya mbere, Abayuda bizeraga igitekerezo kivuga iby’ “umunsi w’imperuka”, Ubyo abantu bose bazacirwa urubanza. Ariko hano Yesu we yavuze ibirenze ibyo. Yagaragaje ko we ari isoko y’ukuzuka n’ubugingo ku bamwizera bose, ndetse n’abapfuye ariko bizeye.
Mbese wizeye Yesu? Ukwizera kwawe gushingiye kuki? Aho ntibyaba ari amaranga mutima, cyangwa ibyiyumviro byawe? Na none kandi niba utizeye, saba Yesu agukize kutizera. Mutakambire umubaze uti “Mbese ibyanjye nawe bihagaze bite?
6. Inzira, Ukuri n’ubugingo
Yesu aramubwira ati “Ni jye nzira n’ukuri n’ubugingo: nta wujya kwa Data ntamujyanye.” Yohana14:6
Muri iyi si abantu benshi bishakira inzira zitandukanye. Hari ukuri kumwe abantu bose bakwiye kumenya, kandi uko kuri ni Yesu. Ntayindi nzira dushobora kunyuramo ngo tugere ku bugingo tutanyuze kuri Yesu, kuko ni nawe utanga ubwo bugingo.


text:
Imigisha 7 ya Yubili nibe mu buzima bwawe. Pastor Benny Hinn
Igihe abana b’Israheli batakiraga Uwiteka, ntago yabakuye mu buretwa bwa Egiputa gusa ahubwo yanashyizeho uburyo buhamye bwo kujya ikomeza kubakiza buri myaka mirongo itanu bigakorwa bamamaza Yubili aho bari
Buri Yubili, igisekuru cyose cyabaga kiriho cyarabohokaga kandi uko kubohoka kwagendanaga n’amasezerano arindwi atangaje ashobora no kugirira umumaro ukomeye abakristo ba none;
1.Kubohoka (Abalewi 25.10)
Uburetwa ni umukoresha mubi. Si ubw’Imana. Uyu munsi abantu benshi baboshywe n’uburetwa bw’ubukungu. Iyo ugujije amafaranga, uba umuretwa w’ukugurije. Imana yiteguye kubatura ababoshye bose mu buryo budasanzwe. Kubohoka kugiye kuboneka!
2.Gusubizwa Ibyanyu. (Abalewi 25.13)
Mu gihe cy’isezerano rya kera, imbata ntizemererwaga kujya iwabo, ariko mu gihe cya Yubili, abacakara bose babaga bemerewe gusubira iwabo, mu miryango yabo, bagasubira mu byabo.
Ni igihe abakristo bakwiriye gusubirana ibyabo Imana yabasezernyije. Gukira indwara, kubohoka no gutunga bagatunganirwa. Umwanzi w’ubugingo bwawe yakubase igihe kirekire kuko azanwa no kwiba, kwica no kurimbura ariko Yesu Kristo we yaje kugira ngo mubone ubugingo kandi bwinshi. Yoh10.10
Satani ntiyifuza ko ugera ku byiza Imana yakugeneye, azakora ibishoboka byose ngo akubuze kugera ku bushake bw’imana. Ntashaka ko usubirana ibyawe cyangwa ngo ugere ku mugambi w’Imana. Igihe cyawe kiraje ngo usubirane ibyawe.
3. Kongera kubakwa k’umuryango wawe (Abalewi25.10)
Umuryango wawe ushobora kuba warangiritse. Abana barajyanywe kure y’Imana baboshywe na satani. Ibintu bigiye guhinduka. Mu gihe cya yubile, Imana igiye kongera guhuza imiryango yatatanye mu buryo budasanzwe.
4. Kwiyongera k’umusaruro (Abalewi 25.12)
Abatware b’imbata baryaga umusaruro uturutse mu butaka mwiza kurusha indi yose, imbata zikarya ibyasagutse.Kwiyongera k’umusaruro kuvuga gutunganirwa. Ugiye
kubibona byose, Atari imisigarizwe. Imana izanyuraho mu buryo bw’igitangaza mu
gihe cya Yubili.
5. Kubaturwa ikandamizwa (Abalewi 25.14)
Uwiteka nasuka umugisha we mu gihe cya Yubili, satani ntazongera kugukandamiza. Abantu ntibazagukandamiza ukundi, uzaba ubatuwe ibyago n’imyenda yose. Ikandamizwa mu bukungu buzaba amateka ku bakristo bazasobanukirwa igihe kigiye kuza.
6.Umutekano (Abalewi 25.18)
Imana igiye kubungabunga imitungo yanyu ititaye ku ihungabana ry’ubukungu ku isi rikomeje kugaragara. Mu gihe gito cyashize isi yatakaje za miliyari nyinshi z’amadolari. Ku masoko y’imari byari ibicika. Banki nyinshi zarahombye izindi zirafunga. Abari abakire igihe kimwe ubutunzi bwabo bwamaze kuyoyoka.
Abizera Yesu basobanukiwe kandi bakora bakurikije icyo kizaza cya Yubili, bazarindwa mu buryo buhebuje.
7. Imigisha yikubye gatatu (Abalewi 25.21)
Nuko mu mwaka wa gatandatu nzajya mboherereza umugisha ntanga, ubutaka bubereremo uburumbuke bubatunge imyaka itatu.


text:
Inzitizi zifitanye isano n’ubukene : umushahara udahagije ku barimu utuma abagore batabona ubushobozi bwo gukomeza amashuri cyangwa se ngo bikorere ibindi bikorwa byo kwiteza imbere.
Ubusumbane mu gucunga umutungo : bamwe mu bagore b’abarimu baganiriye n’abakoraga ubu bushakashatsi bavuze ko nubwo umushara bakorera ari muke ari ko batawubonaho uburenganzira bwo kuwucunga ku buryo wabafasha gukomeza amashuri.
Inzitizi ziva ku gutwita no kubyara : iyo umugore atwite cyangwa se yonsa, hagategurwa amahugurwa biramugora kujyamo kabone nubwo ayo mahugurwa yaba atanga umwanya wo konsa ntiyabona amafaranga yishyurira umukozi wo kurera umwana. Hari nubwo haboneka amahirwe yazana amafaranga yiyongera ku mushahara nko kujya gukosora ibizamini bya leta, umugore akaba yabura uko ajyayo kuko yonsa cyangwa atwite.
Kubura uburyo bwo gukomeza amashuri : kugira inshingano nyinshi z’urugo bibuza abagore gusiga ingo ngo bajye gukomeza amashuri ari nayo mpavu usanga bigumira kwigisha mu mashuri abanza kuko nubwo Koleji nderabarezi (C E) yahoze ari KIE yashyizeho gahunda y’iyakure mu byaro byinshi nta mashanyarazi bagira.
Imirimo yo mu rugo iba ari myinshi ku bagore n’abakobwa : bamwe mu bakobwa n’abagore bakora umwuga w’ubwarimu bavuze ko akenshi aribo babazwa imirimo yo mu rugo ku buryo batabona umwanya uhagije wo gutegura amasomo bikabatera gukora akazi nabi ndetse bakaba bakirukanwa. Abakoze ubu bushakashatsi bavuze ko akenshi hari ubwo basangaga abarimukazi basinzira mu mashuri kubera umunaniro batewe n’imirimo yo mu rugo.
Mu mwaka wa 2012 Ministeri y’uburezi yerekanye ko abarimukazi mu mashuri y’incuke bari ku kigero cya 80%, mu mashuri abanza bari kuri 51.6% , mu mashuri yisumbuye ho bari kuri 27.8% naho muri Kaminuza bari kuri 18.7% bonyine.
Byakuwe muri raporo y’ubushakashatsi bwakozwe ku buringanire mu barimu no mu b’ubuyobozi bw’amashuri bwakozwe ku bufutanye bwa PRO-FEMMES TWESE HAMWE na VSO Rwanda


text:
Ibitekerezo
ubuswa gusa! zero.
Ibyanditse kuri icyo gishushanyo ntaho bihuriye n’ukuri kuko umugore iyo igihe cya kotegisi cyageze aba atari mu minsi y’uburumbuke ngo abe yasama inda!! Subira mw ishuli bakwigishe.
ibyobintu berababaje umukobwa muzima gusaba umugabo batagira icyo bapfana amafaranga ya kotexi uwo nabwo
arumuco nyarwanda ntibigasubire murakoze
Umva?? Nasetse nahwereye!!! Uyu mugabo ni igitangaza!!
Ndabona bidasekeje. Ahubwo muteye ababyeyi urubwa. Ntanyigisho irimo, siunurwenya, ntibinteye guseka.


text:
Menya imitako yo gutegura hanze y’inzu cyangwa mu busitani bw’urugo rwawe
Hari uburyo bwihariye bwo gutegura no gushyira imitako itandukanye mu rugo hanze y’inzu,haba mu mbuga aho abantu binjirira cyangwa ku nkutaz’inzu ukoresheje idabo ngufi,ibyatsi cyangwa ibiti biteye amabengeza kubireba biri mu rugo.
Ubusanzwe abantu benshi bakunze gukoresha amavase ateyemo indabo ngufi,maze bakayatereka mu mpande z’inzira abantu banyuramo binjira mu nzu kuburyo uje wese abona iyo mitako y’indabo.
Abandi usanga barakoze ubusitani mu rugo ku buryo imbuga iba iteyemo ibyatsi bya pasiparumu,maze hagati bagateramio ibiti by’imikindo.
Hari kandi abahitamo gukoresha amavase arimo ibiti bikura bizamuka cyane bitagira amashami manini,nk’imigano cyangwa n’ibindi nkabyo,maze ayo mavase bakayatereka ku nkuta z’inzu bakayazengurutsaho.
Hari kandi aho usanga urugo rwose mu mbuga hateyemo ibyatsi bya pasiparumu,maze inzira abantu banyuramo binjira mu nzu ikaba isashemo amabuye,kandi uruzitiro ry’urugo rukaba rwubakishije ibiti bimeze nk’indabo bisanzwe byubakishwa urugo maze bigahora biconze neza kandi biringaniye.
Uku niko abantu benshi bakunda gutaka mu ngo zabo,hanze y’inzu kandi ugasanga bigaragara neza cyane ndetse bidakabije.
NZIZA Paccy


text:
Abana bakora umwuga w’uburaya ntibabikora babikunze; ahanini usanga babiterwa n’ibibazo biba biri mu miryango yabo. Abo bana kandi usanga biganje ahantu hakunda guteranira abantu benshi mu ijoro.
Twaganiriye na bamwe muri abo bana twasabze nyru boite yitwa Ten Ten, mu ntara ya Cyangugu, batubwira ubuzima Babayeho.
Umuhoza Clementine ati:
“Naje hano mu miziki kugira ngo mbone ko nahabona umugabo. Iyo ngize Imana nkabona umugabo akantahana ampa amafaranga nkaguramo ibyo nkeneye, ubwo nkabasha kuramuka. Ndi imfubyi, na mubyara wanjye twabanaga twarananiranywe kubera ibintu yankoreraga.
Uzayisenga Gaudence - afite imyaka 14 gusa - ati igituma nkora uburaya ni imibereho mibi nagize. Bakuru banjye bose babyariye mu rugo bakirirwa bantuka bankubita ngo nimbafatire abana nta cyo bampemba. N’iwacu ntibigeze banshyira mu ishur.”
Uzayisenga asobanura ko mu mwuga wabo habamo ingorane nyinshi, harimo nk’abagabo banga gukoresha agakingirizo kandi bazi ko barwaye SIDA, imikwabu y’indaya ituma bafungwa cyangwa bagakubitwa, n’ibindi.
Aho i Cyangugu hari n’indaya zishaje zishora abana bato mu busambanyi. Iyo ndaya iba ishaje, itakibona abagabo, hanyuma igashaka umwana muto, ikamubeshya ngo iramucumbira, ikamushakira abagabo yumvikana na bo, hanyuma ikabwira wa mwana ngo bajyane, umwana akagenda atazi icyo agiye gukora, ubwo umugabo akishyura ya ndayaInzego zibishinzwe zari zikwiye kureba ukuntu zakura bariya bana muri buriya buzima, abantu na bo bacuruza abana bagafatirwa ibyemezo, dore ko byagaragaye ko abo bana bakora uwo mwuga ari bato cyane.


text:
Ubutunzi butagira akagero buri muri Kristo Yesu ( Igice cya 2)
INTEGO: UBUTUNZI BUTAGIRA AKAGERO BURI MURI KRISTO ( Ibikurikira)
Abafilipi 3:7-8 Nyamara ibyari indamu yanjye nabitekereje ko ari igihombo ku bwa Kristo, 8. ndetse n’ibintu byose mbitekereza ko ari igihombo ku bw’ubutunzi butagira akagero, ari bwo kumenya Kristo Yesu. Ku bw’uwo nahombye ibyanjye byose, ndetse mbitekereza ko ari amase kugira ngo ndonke Kristo,
Pawulo ntiyaje muri Kristo gushakamo ubutunzi, nkuko abandi bajya babikora, bagashinga amadini kugirango bagire indonke, ahubwo Pawulo we yahombye nibyo yari afite ku bwa Kristo , kuko yari yarize afite Doctorat, ahitamo gukora umurimo w’Imana gusa, akajya aboha n’amahema, kugirango atagira uwo aremerera.
INTEGO Y’UNO MUNSI: IMPAMVU ABANTU BATABONA KRISTO KIMWE
Kuva 25:1-5 Uwiteka abwira Mose ati 2.“Bwira Abisirayeli banture amaturo, umuntu wese wemezwa n’umutima we azaba ari we mwakira ituro antura. 3.Ibi abe ari byo mwakira ho amaturo: izahabu n’ifeza n’imiringa, 4.n’ubudodo bw’umukara wa kabayonga n’ubw’umuhengeri, n’ubw’umuhemba n’ubw’ibitare byiza n’ubwoya bw’ihene, 5. n’impu z’amasekurume y’intama zizigishijwe inzigo itukura, n’impu z’inyamaswa zitwa tahashi, n’imbaho z’ibiti byitwa imishita,
Iri hema rishushanya Kristo. Imana yabwiye Mose uko yubaka ihema. Yamubwiye ko azarisakaza uruhu rw’inyamanswa yitwa tahashi, iyo nyamaswa ntiyasaga neza, bituma no gusakaza uruhu rwayo bitagaragara neza, niyo mpamvu ihema ritasaga neza urirebera inyuma, nyamara urwo ruhu rwarahendaga cyane.
Ibi bisobanura nkuko Yesaya 53 yabonaga Yesu. Yamweretswe ari umunyamibabaro wamenyereye intimba, yabonaga adafite ishusho yo kwifuzwa, nkuko uru ruhu rwa tahashi rwari rumeze, rwasaga nabi inyuma, ariko ntiwashoboraga kurugura rutaguhenze.
Dawidi nawe yavuze ku bya Yesu, abihanura muri Zaburi 20, yabonaga abantu b’icyo gihe batamukunze. Nkuko ku ihema ry’ibonaniro, uwabonaga risakaje uruhu rwa tahashi, yibazaga niba ari inzu y’Imana.
Munsi ya tahashi, hari impu z’intama, na Yesu yitwa umwana w’intama watambwe, bigasobanura ko Yesu ari igitambo kizima.
Muri iryo hema, harimo imyenda iboshye mu bwoya bw’ihene. Nubwo bamwe bumva ko ihene ari mbi, kuko hari aho Yesu yavuze ngo iburyo hazaba intama, ibumoso habe ihene, ariko siko byari biri, kuko ihene mu isezerano rya kera, itari mu nyamaswa zizira.
Ubwoya bw’ihene busobanura iki? Abalewi 16:8-10
8.Aroni afindire izo hene zombi, icyo afindisha kimwe cyerekane iy’Uwiteka, ikindi cyerekane iyo koherwa. 9.Aroni amurike ihene ifindiwe kuba iy’Uwiteka, ayitambe ho igitambo gitambirwa ibyaha. 10. Maze iyafindiwe koherwa ishyirwe imbere y’Uwiteka ari nzima, ngo ihongererweho ibyaha, yohererezwe mu butayu koherwa.
Izi hene zombi zari izo gutabara Abisiraheli, iya mbere yari igitambo cy’uwiteka, iya kabiri yazanwaga imbere y’umutambyi, bakayivugiraho ibyaha byose umuntu yakoze, bayitaga azezeri, ikaba ikivume, bakayiha umuntu, akayohera mu butayu, ikazaribwa n’inyamaswa, nta wayicaga.
Iyo hene yasobanuraga Kristo wavumwe ku bwacu, igasobanura uko yashinyaguriwe ku bwacu, yarababajwe cyane, akumva yarekura umusaraba, ariko agiye mu iyerekwa abona Itorero, arangije aravuga ngo Mana ntibibe uko nshaka, bibe uko ushaka.
Iyo hene yasobanuraga Kristo. Icyaduha kumenya uko Yesu ari. Tukamenya n’ubutunzi buri muri we. Tumumenye, tumukunde nkuko Pawulo yamukundaga, nubwo yabanje kumurwanya, ariko aho amusobanukiwe yamukoreye ntacyo asize inyuma, ibyari inyungu ye bimuhindukira igihombo, ku bw’ubutunzi yamubonagamo.
Munsi y’ubu bwoya bwari mu ihema ry’ibonaniro, harimo imyenda myiza y’ibitare. Iyo myenda igasobanura imirimo myiza yo gukiranuka y’abera, iyo niyo igomba kurimbisha inzu y’Imana muri iryo hema.
Munsi y’iyo myenda habagamo imyenda y’umukara wa kabayonga (bleu ciel), werekanaga kamere y’Imana.
Munsi yayo habagamo iy’umuhengeri (violet), wasobanuraga ubwami bw’Imana.
Habagamo n’iy’umuhemba, wasobanuraga gucungurwa. Ibi byose byasobanuraga Yesu.
Bisobanura ko kumva cyangwa kurebera ibya Yesu inyuma, utabisobanukirwa, ntiwabikunda, ni nka rwa ruhu rwa tahashi, rutari rwiza, ariko iyo wigiye imbere muri Yesu niho umenya agaciro ke. Tubane na Yesu tubona ubwami bw’Imana. Ariya mabara yose yari afite icyo asobanura mu bwami bw’Imana
1 Petero 2:3-4 niba mwarasogongeye mukamenya yuko Umwami wacu agira neza. 4. Nimumwegere ni we Buye rizima ryanzwe n’abantu, ariko ku Mana ryaratoranijwe riba iry’igiciro cyinshi,
Icyaduha tukabona Yesu nkuko bigaragara muri iri hema ry’ibonaniro, ryari ririmbishijwe; kandi umutambyi ntiyashoboraga kwinjiramo uko yiboneye, yagombaga kujyamo yiyejeje, kugirango atagwayo.
Yesu ni emballage igaragara nabi inyuma, ariko uwinjiye neza muri Yesu yumva aryoshye. Kurebera Yesu inyuma ntibishobora kuguhindura, bisaba ko winjira imbere ukabona ubwiza bwe, kandi ukagira ibyo uhomba ku bwe.
Hariho umwana utarakundaga ibara ry’umuhondo, igihe kimwe akora anniversaire, bamuzanira Impano. Muri izo mpano, yari ategerejemo iya nyina wabo. Yaje kuyimuzanira, kuko uwo mwana yakundaga ibipupe, akumva ko aribyo ari bumuzanire. Abashyitsi bamaze kugenda, ajya kuyifungura, abona ni akantu gato amenya ko atamuhaye ibipupe. Arapfundura asangamo amasogisi y’umuhondo, arababara cyane, kuko yangaga ibara ry’umuhondo.
Afata ya masogisi, atiriwe ayafungura ayashyira muri pubelle, ntiyayitaho, ariko ashatse gushimisha uwo nyina wabo, aramwandikira ati wakoze neza, uko nzajya nambara aya masogisi nzajya ngutekereza.
Hashize iminsi mugenzi we apfusha nyina, abantu bajyanayo impano. Uwo mwana ashaka icyo yajyanayo, aribwira ati reka muhe ya masogisi nanga. Abibwira nyina, nyina aramugaya aramubwira ati ukaba ukunda umuntu ukamuha ikintu udakunda? Ese wabanje nawe ukayafungura, ukayambara ukareba. Afunguye irya mbere aryambaye yumva harimo agapapuro, aragafungura aragasoma, asanga handitsemo ngo ndaziko ukunda ibipupe, nabuze uko mbikugurira none nkohereje ama dollars 100, uzayigurire. Afunguye irya kabiri asangamo ya ma dollards arishima, ashimira mama we wamugiriye inama, ashimira na tante we.
Natwe abavukiye mu nzu y’Imana ku babyeyi bakijijwe tujya tugira agakiza k’ababyeyi, ariko uko ukomeza kwinjira muri Yesu ugira agakiza kawe, ukumva araryoshye. Mubyo twagerageje byose, twasogongeye byinshi, ariko dusanga Yesu aryoshye.
Abatarinjiye muri Yesu neza, bamubona nka tahashi, ariko biradukwiriye ko twinjiramo imbere, tukamenya icyo Yesu asobanuye. Hariho indushyi zo mu nzu y’Imana, bigishwa ntibahinduke. Ntawutakizwa, ikibazo ni uko bantu batabimenya, ngo bamenye ubutunzi buri muri Yesu. Kuko ntawanga ibyiza.
Dufate neza agakiza, karakomeye, niyo mpamvu ugataye bimugora kongera kugasubiramo neza. Niba Yesu yarakureheje akagukuruza ineza, ukaza mu nzu y’Imana, ubikomeremo.
Petero yaravuze ngo niba mwarasogongeye mukamenya ko agira neza, nimumwegere. Yesu ni uw’igiciro cyinshi.
Ejo tuzakomeza, tureba ubutunzi buri muri Yesu, n’impamvu abamumenye neza, batamuvaho.
IMANA IBAHE UMUGISHA.
MWALIMU URAYENEZA SPECIOSE


text:
N’ubwo twahuye n’ibiza, nta nzara ishobora guhangara Amajyaruguru – Bosenibamwe
Mu minsi ishize Intara y’Amajyaruguru yahuye n’ibiza bikomotse ku mvura idasanzwe, aho amazu yatwawe n’imivu y’amazi, imyaka ikangirika ndetse n’abantu bakahasiga ubuzima.
Ibi biza byibasiriye uturere dutandukanye tw’iyi ntara ngo byaba byaratangiye kugira ingaruka mbi ku isoko, kuko kuri ubu ibiciro by’ibiribwa ngo byazamutse, ku rwego rw’uko ubu hari imwe mu miryango irya inshuro imwe k’umunsi.
Abagezweho cyane n’ibi bibazo bikomeye kuri ubu ni abo mu mirenge ya Busogo, Musanze, Rwaza n’indi itandukanye, ndetse ngo no mu turere hafi ya twose two muri iyi ntara nta hatagaragara ingaruka z’imvura idasanzwe yaguye.
Nzigira Eliab, wo mu murenge wa Busogo muri Musanze yagize ati:“Kuri ubu kubona amafunguro ni ibintu bidukomereye, turya inshuro imwe k’umunsi ariko nabwo ni ukureba ko biraza kudukwira, iyo byanze tujya mu buriri tukiryamira.
Iyi nzara rero yatewe n’uko imirima y’imyaka yose imvura yayijyanye, ikiro cy’ibirayi kuri ubu ni amafaranga 250, kandi ntikizagabanuka kubera ko nta mbuto y’ibirayi ihari ntaho yava.
Ubu imbuto igurwa mu karere ka Burera no muri Uganda ku mafaranga 450, igura umugabo igasiba undi.”
Kagungu Jean Baptiste, wo mu murenge wa Rwaza, we yagize ati:“Ubu ntawakwihanukira ngo avuge ko abaturage badashonje, twajyaga dutungwa n’ibishyimbo none izuba ryavuye kare birarumba, twatungwaga hano n’ibijumba iyo twaburaga ibishyimbo none ubu na byo ntabyo, mbese ubu tumerewe nabi kuko mu minsi iri imbere bishobora no gushira burundu.
Na wese ubu ikiro cy’ibishyimbo ni amafaranga 500 ibintu bitabayeho mu mateka y’u Rwanda.Turasaba ko Leta yareba uburyo ushakisha ibiribwa igashyiraho n’amasoko tuzajya tubiguriramo ku giciro cyo hasi”.
Guverineri w’Intara y’Amajyaruguru Bosenibamwe Aime, nawe yemera ko bishoboka ko imvura idasanzwe yaguye muri iyi Ntara yagira ingaruka ku giciro cyo ku isoko, gusa akavuga ubuyobozi bwafashe ingamba zo guha abaturage imbuto yo guhinga, ku buryo yemeza ko iyi Ntara izakomeza kuba ikigega cy’igihugu mu biribwa.
Yagize ati:“Ni byo koko Intara y’Amajyaruguru yahuye n’ibiza bikomeye kandi bitandukanye, ariko nta mpamvu yo kuvuga ko hari inzara kuko ndizera ko ari ikigega cy’ igihugu kandi kizakomeza kuba cyo.
Nta nzara rero, ku bahuye n’ibiza ubu twavuganye na RAB igiye kubashakira imbuto zinyuranye, ibirayi, ibigori n’ibishyimbo.Abaturage rero ntibagire ubwoba nta nzara bazagira kuko ubuyobozi bwabo buzi ibibazo bihari kandi buri kumwe na bo”.
SRC:IMVAHO NSHYA


text:
Kubwira Imana ngo “ hoya”
« Nuko Yona yiyemeza guhunga Uwiteka, arahaguruka ngo ajye i Tarushishi. Yerekeza ku cyambu cy’i Yopa ahasanga ubwato bwaganaga i Tarushishi, amaze gutanga ihoro abujyamo ahungiyeyo uhoraho. » Yona 1:1-3.
Ku bantu benshi, igitabo cya Yona bakibona nk’igitabo kivuga ibitarabayeho. None se Imana yaba yaremeye ko kijya mu bindi kugira ngo irangaze abantu?
Abayuda bo bafata ibyanditswe nk’ukuri ku buryo igitabo cyose gisomerwa mw’isinagogi ku munsi wa Yom Kippour, kuko bavanamo inyigisho nyinshi : Nagira ngo turebere hamwe ibintu biba, iyo umuntu avuze « Hoya » cyangwa « Yego » ku Mana.
"Agahinda umuntu agize kubera ko yababaje Imana kamutera kwihana kuganisha ku gakiza atazigera yihana na rimwe. Naho agahinda k’isi kazana urupfu. »
Nta gutekereza ibintu byinshi bitandukanye, Yona yanze kwitaba ijwi ry’Imana. Yabwiye Imana ati : « HOYA ». Kutumvira buri gihe bigira ingaruka.
Igihe uba wabwiye Imana ngo « Hoya » ako kanya uhita usohoka muri zone igoswe n’uburinzi bw’Imana. Noneho, ni muri uwo mwijima ugwamo, Satani akaza aje kuguha ubufasha waba ukeneye. Yona yahise abona ako kanya inzira ihabanye n’umugambi w’Imana.
Satani yorohereje Yona mu rugendo mu buryo butunguranye. Iyo wubashye Imana, Satani azana imitego, akagutega cyane. Ariko iyo uri mu nzira yo kutumvira biba bihabanye kandi mu kanya gato, inzira iroroha, kuko ibyari imitego byose bivaho.
Ntiwibeshye : Ushobora kwibwira ko nubwo utumviye Imana byose bizagenda neza. Mu bwato, Yona yahuye n’ikibazo cy’umuyaga mwinshi wabateye bari mu kiyaga.
Niba hari imiyaga iza ituruka ku mwanzi w’ubugingo bwawe, hari no guhinda kuza kuvuye k’Uwiteka. Umuyaga wose utera umubabaro.
Mbese watandukanya ute umuyaga uturutse ku Imana, n’uturutse kuri satani ?
Bibiriya iravuga ngo : "Agahinda gahuje n’ibyo Imana ishaka gatera umuntu kwihana kakamugeza ku gakiza, agahinda nkako nta mpamvu yo kukicuza. Naho agahinda gasanzwe ko muri iyi si kageza umuntu ku rupfu." (2 Abakorinto 7.10)
Niba iki gihe waba uri mu muyaga mwinshi, ibaze iki kibazo gikurikira : Mbese ni ingaruka zo kutumvira Imana ? Niba ariko bimeze, ihane wakire agakiza gaturuka ku Mana. Niba atari ibyo, komeza utumbire Yesu, niwe murinzi wawe.
Isengesho rya none :
Mwami, uyu munsi ndashaka kukubwira « Yego ». Dore ndahari, ba ari jye utuma, Amen.
Patrice Martorano


text:
“Umwuka w’Imana ubwe ahamanya n’umwuka wacu yuko turi abana b’Imana,kandi ubwo turi abana bayo turi n’abaragwa, ndetse turi abaragwa b’Imana, turi abaraganwana Kristo niba tubabarana na we ngo duhanwe ubwiza na we.” Abaroma 8:16-17
Umurage ni ikintu gikomeye, kandi umubyeyi wese mwiza ntabura guha umurage umwana we akunda, Imana rero ivuga ko turi abana bayo, none yabura ite kuduha umurage mwiza?. Tekereza uri umwana w’umwe mu baherwe bariho mu isi, ibyo byaguhesha amahirwe yo kuzasigarana ubutunzi bwabo ndetse bwose nk’umurage baba baguhaye, none se niba umubyeyi wo mu isi abasha gutanga umurage ni iki cyabuza so wo mu ijuru kuguha umurage kandi yemeza ko uri umuraganwa na Kristo?
Mu by’ukuri kumenya ko uri umuragwa mu bwami bw’ijuru ni ikintu kinejeje cyane kandi gitangaje, bishatse kuvuga ko buri kintu cyose Imana yahaye Yesu Kristo nawe ari icyawe, uzasangira icyubahiro n’ubwiza nawe kandi ubuziraherezo.
Nta muntu utararemwe n’Imana, kandi ishaka ko buri wese aba mu muryango wayo kugira ngo aragwa ibyayo byose nkuko yabyeguriye Yesu Kristo. Ntibigoye igusaba gusa kwemera ko ikwakira mu muryango w’abana bayo igihe cyose uyemereye ikayobora ubugingo bwawe uba wamaze kwinjira mu mudendezo w’abana bayo.
Umubyeyi wese akenera kumenya niba umwana akwiye guhabwa umurage, kandi akenshi na kenshi ababyeyi babanza kugerageza umwana n’utuntu duto mbere ko bamuha byinshi, uko ninako no mu mwuka bimeze, ubuzima ufite nibwo geragezwa rya mbere urimo, Imana ishaka kubanza kukugerageresha ubuzima ufite kugira ngo irebe icyo ubukoresha nuko ubukoresha kugira ngo izabone uko iguha ubw’iteka ryose.
Imana ikomeza kureba impano yaguhaye kugira ngo irebe ko uzabasha kuyikuza kurushaho mu ijuru. Imana igomba kureba uko ukoresha ubutunzi bwawe kugira ngo izaguhe uburushijeho niba koko ukoresha neza ubuke yaguhaye mu nzira ziyinejeje kandi ikurikirana buri kantu kose uko yakaguhaye kugira ngo imenye niba koko uzabasha kwakira umurage wagutse iguteganyirije.
Wibuke ko ijambo ryayo rivuga riti” Ukiranuka ku cyoroheje cyane, aba akiranutse no ku gikomeye. Kandi ukiranirwa ku cyoroheje cyane, aba akiraniwe no ku gikomeye.Niba mutakiranutse mubikijwe ubutunzi bubi, ni nde uzababitsa ubutunzi bw’ukuri?Kandi niba mutakiranutse ku by’abandi mubikijwe, ni nde uzabaha ibyo mwitegekaho?.”Luka 16:10-12 Ukomeze kwibaza uko urimo ukoresha ibyo Imana yaguhaye kugira ngo ibone uko izaguha ibyo uzigengaho nkumurage wawe.


text:
ariko ubwo umuntu yavuga ngo abacyene ntibazajya mwijuru!!bugacya nkamusubira imbere koko!!ngo imana yamutejyetse gusambana ubwo se nasubirayo!!Mana wee Ahubwo umenya bajyira namarozi baroga abayobocye babo!!Yezu abatabare nukuri!!
Uwo wasambanye arabeshya ijana kwijana Imana ntiyoshya gukora ibibi,
Rwandamura we arabeshya Lazalo yageze mwijuru, cyokora koko hari ibyaha byinshi dukoreshwa nubukene,
Mpyisi nawe ibye birenda kuba ukuri kuko ntadini Imana yaremye ntanirizajya mwijuru
Gitwaza nuwo muhanzi no bashobora kubaha bavuga ukuri cg Atari nukuri gusa ibyo bavuga birashoboka ndetse cyane
mpyisi yavuze ukuri,muri ikigihe amadini yabaye business.Aba bandi bo baravangiwe pe!!!!murwanda mufite udushya twinshi
Umukambwe mpyisi rwose ibyo avuze ni ukuri amadini ni business ikomeye yabanyafurika kuko abazungu bahugiye mwiterambere ryatechnology naho muri Africa 80%niba mbare ubukeye 20%nabo batunzwe nimitsi yaba bambere ubukeye abapasteri bari muri aba naho Gitwaza we ni umuhanga nabazungu arabatuburira gusa ndamwemera muhaguruke mubeshye isi muhange imirimo
Wowe witwa Dine, ntabwo bavuze ko Mpyisi afite 65 ans ahubwo bavuze ko amaze 65 ans avuga ubutuma. C’est tout différent!
Aba mwita ngo ni abavugabutumwa, ni aba farceurs, bahemukira rubanda. Ahubwo mbona bamwe muri bo bakwiye no gukurikiranwa n’amategeko.
Njye nibera muri Kiliziya, kuko yigisha Imana idakabya. N’ibyo umuntu yayishinja byasaba ko azana za gihamya zifatika, zicukumbuye. Na ho bariya bo amagambo bavuga buri munsi arahagije ngo ubone ko babeshya.
KILIZIYA, OYEEEE
Aba mwita ngo ni abavugabutumwa, ni aba farceurs, bahemukira rubanda. Ahubwo mbona bamwe muri bo bakwiye no gukurikiranwa n’amategeko.
Njye nibera muri Kiliziya, kuko yigisha Imana idakabya. N’ibyo umuntu yayishinja byasaba ko azana za gihamya zifatika, zicukumbuye. Na ho bariya bo amagambo bavuga buri munsi arahagije ngo ubone ko babeshya.
KILIZIYA, OYEEEE
ariko koko mpyisi afite imyaka 65 gusa?help me know cg numwanditsi
wibeshyetse
Muzehe Mpyisi yenda kuvuga ukuri: Amadini si aya satani ahubwo satani akorera mu madini yose kuko: Yesu agiye kuva mu isi yahaye intumwa ze mission imwe rukumbi ati: Mugende mu mahanga yose abantu bose mubahindure kuba abigishwa banjye nyakuri, iyo mission niyo amatorero yagombye gukomerezaho nkuko intumwa zabigenzaga, ba Paul ndetse n’abandi. Ariko ikibabaje ubu nuko ubutumwa buriho ari ubwo gushaka amafranga aho kugeza abantu kuri Kristo, kandi ibi biri gukorwa mu matorero yose.
Muzehe Mpyisi yenda kuvuga ukuri: Amadini si aya satani ahubwo satani akorera mu madini yose kuko: Yesu agiye kuva mu isi yahaye intumwa ze mission imwe rukumbi ati: Mugende mu mahanga yose abantu bose mubahindure kuba abigishwa banjye nyakuri, iyo mission niyo amatorero yagombye gukomerezaho nkuko intumwa zabigenzaga, ba Paul ndetse n’abandi. Ariko ikibabaje ubu nuko ubutumwa buriho ari ubwo gushaka amafranga aho kugeza abantu kuri Kristo, kandi ibi biri gukorwa mu matorero yose.
Ahaaaaaa! icyo mpamya nuko umuntu wese imana imuzi icyambere satani ntarema, Imana niyo yatanze ubwenge ariko igihe cyoguhitamo cyaturutse kucyaho, nuko rero tugire gutuza kuko itorero rw;uwiteka riri mwibanga, ndahamya ntanuzi icyo imana izakurikiza ihana cg ibabarira kuko inyandiko zose zanditswe nabantu kugiti cyabo. ibyo Ezra avuga 50% birashoboka ariko yeguca imanza igihe ntikiragera,
Naho Ereney Mercy nakomere kandi agumemo kuko imana niyo imenya umutima w’umuntu kandi umuntu nimugari cyane asumba akarere kose, wahamya kandi wakwemezwa niki niba ibyo ari ukuri? mbese wahakana kandi washingira kuki uvugako ibyo mercy avuga ataribyo? gusa IMANA YONYINE IRABIZI.
Umusaza Mpyisi aravuga ukuri!
Ni gute amadini yaba atandukanye agakoresha Bibiliya imwe akigisha ibitandukanye maze agakorera Imana imwe????? Buri wese yagiye ashinga idini kubera inyungu gusa! uzi ubwenge amadini ajye ayagendera kure kuko ntakindi amaze uretse kumunyunyuza
umbabarire simvuze ko udakorera Imana cyangwa uyikorera kuko simbizi Imana yo ubwayo niyo ibizi ariko gusengera umuntu akazuka (niba byaranabayeho kuko nawe ubizi) sibyo byerekana ko ukorera Imana kuko nabadayimoni bazura abantu
Aha, uwavuze ibijya gusa n’ukuri ni Umukambwe Pasteri Ezra MPYISI.
Gusa aha icyo yibagiwe ni uko bose bakoresha BIBILIYA yanditse kimwe kandi ivuga ubutumwa bw’Imana. Ahubwo yagombye kuba yaravuze ko abantu benshi bayobora amadini ari Aba Satani kuruta uko yavuga ko amadini ariyo ya Satani. Ariko nanone niba se abo banyamadini ari aba Satani ubwo yo si aya Satani? Umusaza afite point.
Aha, uwavuze ibijya gusa n’ukuri ni Umukambwe Pasteri Ezra MPYISI.
Gusa aha icyo yibagiwe ni uko bose bakoresha BIBILIYA yanditse kimwe kandi ivuga ubutumwa bw’Imana. Ahubwo yagombye kuba yaravuze ko abantu benshi bayobora amadini ari Aba Satani kuruta uko yavuga ko amadini ariyo ya Satani. Ariko nanone niba se abo banyamadini ari aba Satani ubwo yo si aya Satani? Umusaza afite point.


text:
Yohana 16:13-15- Uwo Mwuka w’ukuri naza azabayobora mu kuri kose kuko atazavuga ku bwe, ahubwo ibyo azumva ni byo azavuga, kandi azababwira ibyenda kubaho. Uwo azanyubahiriza, kuko azenda ku byanjye akabibabwira. Ibyo Data afite byose ni ibyanjye, ni cyo gitumye mvuga nti ’Azenda ku byanjye abibabwire.’
Mu gihe nkomeje kuvuga ku Mwuka Wera mu buzima bw’umukristo, uyu munsi ndatangira kuvuga ku makuru avuga.
Umwuka Wera ahamya Ijambo ry’Imana. Agira uruhare runini mu gukizwa kuko niwe uhishura Ijambo ry’Imana kandi niwe wemeza icyaha.
Umwuka Wera niwe uhishura Data n’Umwana mu bantu. Nta yandi makuru atanga atari aya Data n’ay’Umwana.
Yesu asezeranya abigishwa ibyo kuza kw’Umwuka Wera, yarababwiye ngo "uwo azanyubahiriza", "ntazavuga ibye". Ikibabaje muri iyi minsi n’uko Umwuka Wera abantu bamukoresha babeshya batikura. Benshi bahawe Umwuka w’amatiku bawita Umwuka w’Imana! Nta kundi kuri gushya umwuka wera yahawe kuvuga. Avuga gusa ibyo yumvanye Data n’Umwana!
Dusengere abavuga ko bafite Umwuka w’Imana bamenye neza ukuri kw’Ijambo.
Ejo nzakomeza iyi nyigisho.
Mugire umunsi mwiza!
Dr. Fidèle Masengo, Umushumba Foursquare Gospel Church Kimironko masengof@yahoo.fr


text:
Kuba muri iy’isi bisaba kwihangana no kwikomereza ku Mana, ikindi kandi ukagira ijambo ryuzuye muri wowe kuko nibwo utazacibwa intege n’ingorane umuntu ahura nazo mu buzima bwa buri munsi. Mu bihe by’ingorane n’agahinda ukeneye kugira ijambo ry’Imana muri wowe riguhumuriza, urugero igihe wisanze nko mu gihe cyo gupfusha, uburwayi, ubukene , inzara; ni ibihe bigora abantu kubyakira, ugasanga habayeho kwiheba, kwiganyira ndetse n’agahinda gakabije.
Ikibazo cyo muri iy’isi nuko ibi bihe byose bishobora no kuguhuriraho ariko ntukagire ubwoba cyangwa ngo wihebe igihe bikugezeho kuko Imana irahari kugira ngo ikurwanirire. Iyo usomye bibiliya usangamo amagambo meza yaguhumuriza ndetse akagusubizamo imbaraga kuko akugaragariza ko Imana ibana nawe no mu bihe bimeze bityo, iragukunda kandi iracyagufiteho umugambi mwiza n’ubwo waba urimo guca mu bihe bigoye kandi biruhije. Iyi n’imwe mu mirongo yagufasha kongera kumva ugaruye imbaraga n’ibyiringiro mu bugingo no mubuzima bwawe igihe urimo guca mu bihe bikugoye:
1. "Imana ni yo buhungiro bwacu n’ imbaraga zacu, ni umufasha utabura kuboneka mu byago no mu makuba. Ni cyo gituma tutazatinya naho isi yahinduka, naho imisozi yakurwa ahayo ikajya imuhengeri ." - Zaburi 46:2-3
2. “Icyo nsaba Uwiteka ni kimwe ni cyo nzajya nshaka, Ni ukuba mu nzu y’Uwiteka iminsi yose nkiriho, Nkareba ubwiza bw’Uwiteka, Nkitegereza urusengero rwe. Kuko ku munsi w’amakuba azandindisha kumpisha mu ihema rye, Mu bwihisho bwo mu ihema rye ni ho azampisha, Azanshyira hejuru ampagarike ku gitare” - Zaburi 27 : 4-5
3. “Ikoreze Uwiteka umutwaro wawe na we azakuramira, Ntabwo azakundira umukiranutsi kunyeganyezwa” - Zaburi 55: 23
4. "Nunyura mu mazi nzaba ndi kumwe nawe, nuca mu migezi ntizaguembana. Nunyura mu muriro nyuzashya, kandi ibirimi byawo ntibizagufata" - Yesaya 43:2
5. "Hashimwe Imana y’Umwami wacu Yesu Kristo ari yo na Se, ari na yo Data wa twese w’imbabazi n’Imana nyir’ihumure ryose, iduhumuriza mu makuba yacu yose kugira ngo natwe tubone uko duhumuriza abari mu makuba yose, tubahumurisha ihumure twahawe n’ Imana” - 2 Abakorinto 1: 3-4
6. " Iki ni cyo kimara umubabaro mu makuba yanjye no mu byago byanjye, ni uko ijambo ryawe ryanyuzuye"- Zaburi 119.50 7. “Akiza abafite imitima imenetse, Apfuka inguma z’imibabaro yabo. " - Zaburi 147:3
Niba rero uri kunyura mu bihe bikugoye kandi bikuruhije, menya ko Imana nawe ikuzirikana, yegere kuko ni umufasha utajya ubura uko abijyenza, ifashije ibyanditswe maze urebe ngo urasubizwamo imbaraga.
Igihe cyose wumva bitameze neza ugasoma ijambo ryayo, ntukagarukire aho gusa ahubwo gerageza no kumva ubuhamya n’amashimwe by’abo Imana yakoreye ibitangaza, uzajya usubizwamo imbaraga ubashe kunesha agahinda ahubwo wuzure ibyiringiro muri Kristo Yesu.


text:
Aho Imana yagushize hari impamvu.
Hari inkuru y’umuntu numvise ngo yatumwe mu gihugu cya kure ari ngombwa ko
ajyenda n’indege. Aragenda agera muri ya mahanga ya kure ajya mu manama
atandukanye biga ku bintu bitandukanye,igihe kiragera asubira mu ndege
agaruka ku bari bamutumye,biba ngombwa ko abaha raporo y’ibyabaye.
Yatangiye agira ati “twabaye tukigera mu ndege baba baduhaye ibiryo turarya,tugeze mu kirere indege ikimara guhaguruka baba baduhaye ibindi biryo.” Abamunazaga bati « mugezeyo se byagenze bite?” Arasubiza ati « bahise baduha ibiryo. » Mutangiye inama se byagenze bite » ati « twahise dutangira kurya dukora inama turangije baba baduhaye ibiryo na none. » Abamubazaga barumirwa kuko babonye ko uwo muntu
yibwiye ko yajyanywe no kurya gusa ntiyamenya neza icyari cyamujyanye by’ukuri.
Uko niko bimeze ku bakrisito benshi Imana yabashyize mu myanya itandukanye
ariko ntibamenya impamvu bajyayo baririra, abandi barinywera, abandi bararira (ubwo abo ni abari mu bibazo) ,ariko bibagirwa ko bari mu butumwa bukomeye bwo guhindura abari mw’isi kuba abigishwa nkuko Imana yari ibigambiriye ubwo yadukizaga.
Yesu agiye kujya mu ijuru yategetse abigishwa be ikintu gikomeye cyane ati »mugende mu mahanga yose muhindure abantu bose kuba abigishwa » Matayo 28 :18-20
Kugirango ubutumwa bugere ku bantu bose Imana yabiteguye neza cyane kuko yari izi neza ko abantu babaho ubuzima butandukanye kandi ahantu hatandukanye ,
aho hose rero hagombaga kuboneka umuntu runaka Imana yakijije,kugirango abwire abahari iby’agakiz ak’Imana. Ibi bigaragarira neza mu ngero nyinshi z’ijambo ry’Imana.
Turebe ku batavugwa nk’abanyamumaro kuko ibyabo bititabwaho ariko bakaba
barakoze ibikomeye mu gihe cyabo kandi bakoresheje imyanya yabo kuko bamenye neza ko aho Imana yabashyize hose yari ibakeneyeho umumaro.
Hari umugabo umwe wabwirijwe ubutumwa bwiza na Yesu kandi amubwiriza
amagambo akomeye cyane amwitaho kuko yari azi neza aho agomba kuzagira
umumaro, uwo yitwa Nikodemu. Nikodemu uwo yaje gushaka yesu ari nijoro,
kuko yari umufarisayo atinya bene wabo,maze yesu amumenyesha inzira
y’agakiza,nuko yisubirira aha yabaga ariko yahindutse. yohana 3 :1-21
Umunsi umwe abafarisayo batuma abasirikare ngo bajye gufata Yesu ariko
ntibabikora, maze bagarutse babaza impamvu batamuzanye, bababwira ko nta
muntu numwe uhwanye nawe, maze abafarisayo mu bwirasi bwabo baherako
bavuga aya magambo bati ‘mbese namwe mwayobejwe ?hari umuntu numwe wo mu
bakuru cyangwa mu bafarisayo wamwizeye ? Ariko abo bantu batazi
amategeko baravumwe. Nikodemu wa wundi wigeze gusanga Yesu kera kandi
wari umwe muri bo, arababaza ati »mbese amategeko yacu acira umuntu
urubanza, batabanje kumwumva no kumenya ibyo yakoze ? »
Baramusubiza bati »mbega nawe waturutse i Galilaya? irebere mu byanditswe, urasanga ko nta muhanuzi uturuka i Galilaya. » Barataha umuntu wese ajya iwe.
Yohana 7 :47-53
Abafarisayo ntibatekerezaga ko hari numwe wo muri bo wakwizera Yesu, ntibari bazi
ibanga ry’uko Yesu afite abe mu nzego zose,aho abitwa ababwirizabutumwa bakomeye badashobora kugera.
Ninde wari kwinjira mu nama y’abafarisayo ngo ababwirize ubutumwa keretse
umwe muri bo? Ni Petero se ? Ni Yohana se? Oya bo bari mu mwanya wabo
aho Imana yabashyize nibyo yabahaye na Nikodemu yagombaga gukora mu
mwanya we akoresheje ibyo Imana yamuhaye. Yakoresheje imvugo y’amategeko
kuko yari ari kumwe n’abanyamategeko kandi bariganye batayamurusha,
ayakoresha kugirango abemeze ko bashaka gukora ibitaribyo. Bahise
bataha buri wese ajya iwe, nta mwanzuro bafashe kubera ko umwe muribo
batari biteze basanze nawe yarizeye Yesu. Imana yamushyize muri uwo
mwanya hari umugambi kuri we aho ari.
Nawe aho uri hari impamvu kandi ntawundi imana itegereje ko azaza
kuhabwiriza keretse wowe. Aho uhari hari impamvu, bwiriza ibya Yesu
Kristo. Nikodemu wari waraje kureba Yesu nijoro yaje kumuhamya ku
manywa, byashoboraga kumuviramo ingaruka ariko na none ntiyashoboraga
guceceka.
Pastor Kazura Jules Bagaramba


text:
ubushakashatsi ku bana bageze mu bugimbi bwakozwe na Lawrence SCHIAMBERG wo muri kaminuza y’ I Michigan (USA) yashyize ahagaragara uko aba bana baba bashaka kubana n’ababyeyi babo igihe bageze muri iki kigero cya adolescence.
Kubatega ugutwi no kubumva : n’ubwo wakumva ko ari kukubeshya cyangwa se utemeranywa nawe, mutege ugutwi rwose kuko kuganira nawe(dialogue) biramufasha.
Kumwitaho no kumufasha : abana bageze muri iki kigero bakeneye ko babitaho cyane cyane ko ababyeyi baba barababoneye izuba. Bakeneye cyane inama z’ababyeyi.
Kubaha urukundo rwinshi : umwana akeneye kumva ko umubyeyi we amuri iruhande, burya iyo ukunda umuntu uramubabarira, abana nabo baba baziko ibintu bimwe na bimwe bakora bibabaza ababyeyi ariko bakeneye ko mubaha imbabazi ndetse no kubaha affection.
Kubagirira ikizere : abana bakeneye ko ababyeyi babagirira ikizere aho guhora babafata nk’abana, bakumva ko hari icyo na bo bashoboye.
Kubareka bakigenga gato : iyo umwana ageze mukigero cya adolescence aba atangiye gufungura amaso, aha rero kwigenga bavuga ni ukumureka akaba yakwifatira ibyemezo bimwe na bimwe, uku kwigenga rero kugenda gukura akaba yashobora kuvamo umuntu uzi gufata ibyemezo, ababyeyi rero ntibakwiye kubipfukirana.
Imyororokere
Ibintu bitanu abana bagimbuka bashaka ku babyeyi babo
ubushakashatsi ku bana bageze mu bugimbi bwakozwe na Lawrence SCHIAMBERG wo muri kaminuza y’ I Michigan (USA) yashyize ahagaragara uko aba bana baba bashaka kubana n’ababyeyi babo igihe bageze muri iki kigero cya adolescence.


text:
Ni nyuma y’uko ubuyobozi bwa Koperative bufashe umwanzuro wo kujya bugira Kawa iteguye bugenera buri munyamuryango, kugira ngo nawe abashe kumenya uburyohe bwa Kawe ye kuko aba ariwe wayivunikiye.
Iki gitekerezo bakigize nyuma yo kunengwa muri rusange na Perezida Paul Kagame, ubwo yari mu Karere ka Karongi mu kiganiro yagiranye n’abavuga rikijyana mu kwezi kwa Gatanu uyu mwaka.
Perezida Kagame yagaragaje ko abanyarwanda benshi barimo n’abayobozi batazi uko Kawa y’u Rwanda imera kandi iba yaturutse mu mirima y’abanyagihugu, ahubwo bakabibwirwa n’abanyamahanga mu gihe bo banywa ibimeze nk’ibisigazwa byayo.
Ntawugashira Frodouard umuyobozi w’iyi Koperative agira ati “Nyakubahwa Perezida wa Repubulika ubwo aheruka kudusura yavuze ririya jambo twese twumva turigaye, nahise ntekereza ku banyamuryango bacu babyuka buri munsi bajya mu mirima gukorera iyo Kawa.
Nasanze koko batazi uko iyo Kawa beza iryoha uretse kubibwirwa n’abanyamahanga baza kuyitugurira. N’ubwo tutaragera ku ruganda ruyitunganya ariko twahise twiyemeza ko aho twayitanze nyuma yo kuyitunganya bazajya batugarurira iyo duha abayivunikiye.”
Mu Nteko rusange y’iyi koperative yateranye tariki 9 Ukuboza 2016, buri munyamuryango yagiye ahabwa garama 500 z’Ikawa itunganyije banasobanurirwa muri rusange uburyo bwo kuyitegura aho bagaragaje ko ari igikorwa cyabashimisjije cyane.
Habarurema Michael ati “Ibi bintu biradushimishije, twajyaga twumva ngo Kawa yacu iraryoha ariko twe ntawe urasomaho. Banatwigishije uburyo tuzajya tuyiteka kandi batwizaze ko bazajya baduha indi kugira ngo natwe nk’abahinzi bayo tumenye ibyiza byayo.”
Mugenzi we Uwambajemariye Dativa nawe ati “Ibi biri mu kwihesha agaciro nk’uko umuyobozi w’igihugu ahora abivuga. Dushimishijwe no kuba ntawe uzongera kuturatira uburyohe bwa Kawa yacu kandi aritwe twayihingiye.”


text:
Habineza Emmanuel atuye mu mudugudu wa Barija A akagari ka Barija umurenge wa Nyagatare. Yanditsweho ari mu kiciro cya 3 n’abantu 7 kandi we ngo afite abantu 6.
Yishyuriye ubwisungane mu kwivuza abantu 6 ageze kuri RSSB bamubwira ko abanza kwishyurira n’undi usigaye kuko agaragara mu bamwanditseho.
Byatumye umwana we ufata imiti ya buri munsi kubera uburwayi bwo mutwe ayibura icyumweru kirashize.
Ati “ Banyanditseho abantu benshi mbajije kuri mutuelle bambwira ko njya mu kagari bakabihindura. Nabasabye guha umwana imiti baranga kuko indi yashize barabyanga kandi narishyuye ikosa ryakozwe n’abanditse ibyiciro.”
Musabyemariya Domitille umuyobozi w’akarere ka Nyagatare wungirije ushinzwe imibereho myiza avuga ko iki kibazo kigomba gukemurwa byihutirwa n’ubuyobozi bw’inzego z’ibanze kuko amabwiriza ahari.
Agira ati “ Yihutire kujya ku kagari, bamuhindurire abanyamuryango byihuse, RSSB imufashe abone amakarita avuze umuntu we. Nta mpamvu yatuma agakosa gato gahagarika ubuzima bw’umuntu.”
Ahafatirwa amakarita mashya ya RSSB abantu baba ari benshi barenze ubushobozi bw’abakozi batanga iyo serivise.
Ku kigo nderabuzima cya Nyagatare bamwe bararana izamu n’umukozi urishinzwe ngo bucye baherwaho.
Gutinda guhabwa serivise ngo byatumye bamwe basiba umunsi bakabonanye n’abaganga.
“Nagombaga kubonana na muganga tariki ya mbere Kanama, none Rendez Vous yarangiye maze iminsi 4 nshaka ikarita yo kwivurizaho buri gihe ntahira aho.” Umubyeyi waganiriye na Kigalitoday.
Barifuza ko RSSB yakongera abakozi kuko 2 bahari baganzwa n’ubwinshi bw’abantu dore ko nabo kenshi ngo bataha saa yine z’ijoro.
Ntitwabashije kubona umuyobozi wa RSSB mu Karere ka Nyagatare ngo agire icyo avuga ku mitangire ya serivise ikemangwa kuko atitabye cyangwa ngo asubize ubutumwa bugufi twamwandikiye.
Ibitekerezo ( 1 )
Njyewe mbona ikibazo cy’icyiciro cy’ubudehe gisigaye gikurikizwa ngo umuntu yishyure mutuelle ntacyo yahinduye ku mikorere mibi yavugwagwa mu bwisungane mu kwivuza ,RSSB yavugaga ko ije gukosora ,Please mushake indi nzira kuko iyi iradindiza abaturage mu kwivuza.Muzirikane ko amagara aseseka natyorwe


text:
Mu miryango myinshi usanga guhuza urugwiro mu gitanda hagati y’abashakanye ari ishingiro ry’urukundo rurambye ndetse no kubaka urugo rukomeye.
Mariella Frostrup utanga inama z’uburyo abashakanye bagomba kubana yabwiye umwe mu bagore b’inshuti ye ko urukundo rutarimo imibonano mpuzabitsina ntaho rushobora kugera.
Uyu mubyeyi ahamya ko ntaho abashakanye bashobora kugera mu gihe cyose hatabaho imibonano mpuzabitsina, ashimangira ko mu muryango nta gishobora gusimbura ibyishimo biyiturukaho.
Ariko se bigenda bite iyo umwe mu bashakanye atayishaka, ibyo se bishobora gutuma umwe muri bo ajya kwishakira undi uzajya amunezeza mu buriri?
Umwe mu miryango ine y’abashakanye yabwiye The Mirror dukesha iyi nkuru ko babaho ubuzima butarimo imibonano mpuzabitsina.
Iki kinyamakuru cyabajije abahanga mu by’imibanire n’imibonano mpuzabitsina niba ubwo buzima bushoboka.
Dr Pam Spurr, umuhanga mu by’imibanire ati “Yego birashoboka ko habaho imiryango ibanye neza kandi idakora imibonano mpuzabitsina.” Gusa n’ubwo uyu muganga ahamya ko umubano ushobora kutaba mwiza hagati y’abashakanye igihe badakora imibonano mpuzabitsina ariko anagaragaza ko atariko buri gihe bimera.
Ati “Ntabwo buri gihe kudakora imibonano mpuzabitsina ku bashakanye kandi babana bituma habaho gusenyuka k’umuryango kuko nzi imiryango myinshi ibaho itayikora.”
Gusa ibyo bisaba ko bose baba babyumva kimwe niba hari ubumuga umwe afite cyangwa bombi bakaba babuziranyeho.
Hari n’abavuga ko kuva baramaze kubyara barabonye abana kandi aribo bari bakeneye batazongera gukora imibonano mpuzabitsina kandi bakabigendanamo neza.
Hari nubwo bose bumva badashaka ubuzima bw’imibonano mpuzabitsina kandi ntibitume badakomeza kubana neza. Uyu muganga ahamya ko abo bombi baba bagomba kubyemeranyaho ku buryo ntawe uzajya arizwa no kubura icyo gikorwa cyangwa ngo igihe baryamye umwe ashotore undi, kuko byabagonganisha.
Atanga inama ko igihe umwe mu bashakanye ashaka kubaho ubwo buzima aba akwiye kubiganiriza mugenzi we bigafata igihe kugeza babyumve kimwe.
Ati “Ugomba kubanza ukagenzura ko igihe wumva utagishaka imibonano mpuzabitsna bidashobora kuba byaraturutse ku kwiheba gukabije, umunaniro ukabije, imiti urimo gufata n’ibindi.”
Dr Rebecca Dakin, inzobere mu by’imibonano mpuzabitsina we yatangaje ko bidashoboka.
Dr Dakin avuga ko igihe hatariho imibonano mpuzabitsina, abantu baba ari inshuti gusa zisanzwe avuga ko atiyumvisha ukuntu abashakanye babaho mu buzima bw’abakundana bishimye kandi badakora imibonano mpuzabitsina.
Kuri we gukora imibonano hagati y’abashakanye kandi babana ngo ni umurunga ubahuza bombi. Ati “Keretse gusa ufite uburwayi bubikubuza cyangwa se ukaba ugeze mu myaka 80 y’ubukuru ituma ntacyo ubasha gukora .Ni gute wabaho ubuzima butarimo imibonano mpuzabitsina ubana n’uwo mwashakanye.”
Iyo icyo gikorwa kitabaho n’ibyabahuzaga ndetse n’ibyo mwishimiraga biragabanuka kandi imibanire yanyu iba itangiye kugana mu manga.
Ati “Nta muntu n’umwe mu bashakanye wahamya ko kuba abana n’uwo bashakanye ariko badakora imibonano mpuzabitsina bimushimishije.”
Uyu muganga avuga ko niyo babana batabikora umwe muri bo atabura kujya gushaka undi babasha kubikorana. Yemeza ko hari impamvu zo kumva utagishaka imibonano wenda bitewe no kuba waracuze, ufite umunaniro ukabije cyangwa se waramaze kubona abana wifuzaga bigatuma ubireka burundu.
Ati “Imibonano mpuzabitsina ntabwo ari ukwinjiza igitsina mu kindi gusa hari uburyo bwinshi.”
Uyu muganga ngo yagiye yakira abantu bari bararetse gukora imibonano kuko bumvaga batabishaka, yababwiye ko bagomba kugenda bakayikora mu buryo butandukanye kandi bagarutse baramushimira.
Iyi nzobere mu bijyanye n’imibonano ivuga ko gutera akabariro ari igikorwa kitagomba kubura hagati y’abashyingiranywe bakibana.
Uwineza Vanessa@Rwandapaparazzi.rw
22,700 total views, 140 views today


text:
Ubuyobozi bw’Umurenge wa Nyarugenge bwabitangaje, kuri uyu wa Gatatu tariki ya 16 Ugushyingo 2016, mu nama bwagiranye n’abacuruzi bagera kuri 200 bakorera mu Mujyi wa Kigali.
Aba bacuruzi bakorera mu Murenge wa Nyarugenge muri Quartier Matheus no mu Biryogo, bamenyeshejwe ko guhera tariki ya 24 Ugushyingo 2016, ntawe uzongera gushyira ibicuruzwa bye ku mabaraza cyangwa ku nkuta z’amaduka bakoreramo.
Abacuruzi bo basabye ubuyobozi ko bwajya bubareka bagashyira igicuruzwa kimwe cyangwa bibiri imbere y’amaduka bakoreramo kugira ngo abakiriya babo bamenye ko bihari.
Umwe yagize ati “Turifuza ko batureka tukajya dushyira byibuze ibicuruzwa byacu bibiri cyangwa kimwe imbere y’iduka kugira ngo n’umugenzi uhise amenye ibyo ducuruza kuko imiterere y’amaduka dukoreramo idashobora gutuma umuntu amenya ibirimo imbere atahinjiye.”
Bamwe muri aba bacuruzi bakorera muri ’Quartier Commercial’ babwiye ubuyobozi ko iki cyemezo kizabagora cyane bitewe n’uko hari amafaranga agera ku bihumbi 100 babanza kwishyura ba nyir’ayo maduka kugira ngo babemerere gutangira gucuruza.
Umunyamabanga Nshingwabikorwa w’Umurenge wa Nyarugenge, Havuguziga Charles yabwiye IGIHE ko bagifashe kugira ngo barwanye ubucuruzi bw’akajagari mu Mujyi wa Kigali.
Yagize ati “ Iyi nama yari igamije kuganira ku bintu bitatu birimo gushishikariza abacuruzi gucururiza mu maduka, ibintu bikava ku mabaraza y’aho bakorera n’ikibazo cy’isuku nke ikigaragara ku bacuruzi bamwe bakijugunya imyanda y’ibyo barangije gucuruza mu muhanda aho kuyita ahabugenewe ndetse n’icy’umutekano w’aho bakorera.”
Yasoje asaba abacururizaga ku mabaraza kwishyira hamwe bagashakisha amaduka agendanye n’igihe bakaba ariyo bakoreramo ndetse anabashishikariza kuganira na ba nyir’amaduka baba bishyuye ngo bakorere imbere yayo kubasubiza amafaranga babahaye.


text:
Nyamasheke: Abayobozi barasabwa kumenya ko imihigo itagarukira ku rwego rw’akarere gusa
Abayobozi mu nzego z’ibanze ndetse n’abaturage barakangurirwa kumenya ko imihigo isinywa kandi igashyirwa mu bikorwa itari iy’akarere gusa, ahubwo ko ari iy’Igihugu.
Ibi byagarutsweho n’Umuyobozi Mukuru muri Minisiteri y’Ubutegetsi bw’Igihugu ushinzwe igenamigambi, Rugamba Egide, ubwo kuri uyu wa mbere tariki ya 28/01/2013 yasuzumaga aho akarere ka Nyamasheke kageze gashyira mu bikorwa imihigo y’umwaka wa 2012-2013.
Nyuma y’amezi 6 atambutse umwaka w’ingengo y’imari wa 2012-2013 utangiye, harakorwa isuzuma hirya no hino mu turere kugira ngo hamenyekane aho uturere tugeze dushyira mu bikorwa ibyo twahize.
Nubwo imihigo isinywa n’Umuyobozi w’akarere mu izina ry’abaturage ahagarariye ngo ntabwo igarukira ku rwego rw’akarere gusa, ahubwo iba ari iy’Igihugu.
Umuyobozi Mukuru muri Minisiteri y’Ubutegetsi bw’Igihugu ushinzwe igenamigambi, Rugamba Egide ubwo yari mu karere ka Nyamasheke kuri uyu wa mbere asuzuma aho akarere kageze gashyira mu bikorwa imihigo gafite, yongeye gushimangira ko isuzuma ari ngombwa kugira ngo harebwe niba ibyo abayobozi basezeranyije abaturage bishyirwa mu bikorwa koko.
Rugamba yagaragaje impamvu inzego nkuru ku rwego rw’Igihugu ziba zigomba guhaguruka zigakurikirana ibijyanye n’iyi mihigo kandi agaragaza ko nubwo iyi mihigo isinywa n’umuyobozi w’akarere, itaba ari iy’akarere gusa.
Rugamba  yavuze ko iyi mihigo iba ari iy’Igihugu kuko iba igomba gusubiza ibyo Umukuru w’Igihugu yasezeranyije abaturage ko azabagezaho mu gihe yiyamamazaga.
Rugamba yagaragaje neza ko gahunda zose z’Igihugu zibazwa Umukuru w’Igihugu mu gihe zitagezweho ari na yo mpamvu ari we ushyira umukono kuri iyi mihigo iba yateguwe n’urwego rw’akarere.
Ku bw’ibyo ngo bigomba kumvikana neza ko imihigo itari iy’akarere gusa kandi umuntu wese uba afite uruhare mu ishyirwa mu bikorwa ryayo akaba agomba kubikora, atabikora akabibazwa ndetse akabigayirwa kuko aba ahemukiye Igihugu.
Muri rusange, akarere ka Nyamasheke gashimirwa intambwe kagezeho gashyira mu bikorwa imihigo y’umwaka wa 2012-2013 nyuma y’amezi atandatu ashize, ariko kandi abayobozi bako bagashishikarizwa gukomeza intambwe kugira ngo umwaka uzarangire imihigo yose yagezweho uko bikwiye.


text:
Amateka n’umuco
Leta y’u Bufaransa ntiyifuje ko abatutsi bategeka abahutu. Dore bimwe mu bikorwa byabo byateguye Jenoside
Ubwo inkotanyi zateraga , Perezida w’u Bufaransa wariho Francois Mitterrand yatangaje ko adashobora kwemera ko abatutsi yitaga ko ari nyamuke bategeka abahutu yavugaga ko ari rubanda nyamwinshi. Ibi ni ibigaragazwa (...)
Col Mouamar Gaddafi imwe mu ntwari za Afurika ese yazize iki? Dore bimwe mu byaranze amateka ye n’icyo yazize
Imyaka itanu yararangiye uwa gatandatu ugeze hagati Koloneli Muamar Kadafi yishwe kuko yishwe tariki 20 Ukwakira 2011. Hari byinshi yazize birimo politiki ye, umutungo we. Ikinyamakuru Imirasire.com (...)
Ese nikoko abami 3 baheruka gutegeka mu Rwanda baba barazize umuvumo wo kutubahiriza amabwiriza y’ubwiru?
Mu Rwanda kugira ngo umwami yimikwe byagombaga kwemezwa n’abiru bagategura imihango yo kwimika bakagira amabwiriza batanga agomba kubahirizwa. Umwami Yuhi V Musinga, Mutara III Rudahigwa na Kigeli V Ndahindurwa ni (...)
Abatuye ahari hatuye umwami Kigeli IV Rwabugiri Baratabaza nyuma y’uko aho yatabarijwe hatubakiwe
Ahahoze urugo rw’umwami Kigeli IV Rwabugiri,nyuma y’uko hatamirijwe n’ibiti by’imivumu ari byo bita ibigabiro bivugwa ko ari ibiti byabaga byaratewe n’Umwami mu rwego rwo kugaragaza ko aho hantu yahatuye, abaturage (...)
Amakosa 2 y’imiziro akomeye Umwami Kigeli V Ndahindurwa yakoze yirengagije ubwiru
Ubusanzwe umwami mu Rwanda iyo yimaga byabaga bikozwe mu buryo byateguwe n’abiru ari nabo babikaga iryo banga kugeza atanze. Ninabo bateguraga amabanga y’uburyo azayobora ibyo agomba kwirinda no kuziririza. Umwami (...)
Leta y’u Rwanda ntirabasha gucukurisha ubwato Abadage basize batabye mu Kivu
Ubwo Abadage barwanaga na’ababiligi bari barakoronije Kongo Mbiligi baje kuneshwa maze bimwe mu bikoresho bakoreshaga muri iyo ntambara birimo ubwato bw’intara basize baroshye mu kivu. Hashize iminsi leta y’u Rwanda (...)
01 Ukwakira 1990: Byinshi utari uzi byaranze iminsi ya mbere y’urugamba rwo kubohora u Rwanda
Tariki ya 01 Ukwakira 1990, mu Rwanda ni umunsi wahariwe gukunda igihugu, ukaba warahujwe n’umunsi wibukwaho itangizwa ry’urugamba rwo kubohora u Rwanda ariko ukaba wizihirizwa rimwe n’umunsi w’Intwari tariki ya 01 (...)
Kuki umurambo wa Perezida Habyarimana utarashyingurwa mu Rwanda? Intandaro y’ihungishwa ryawo n’ubucuti bwe na Mobutu
Abantu bakomeje kwibaza aho umurambo wa Habyarimana wabaye Perezida w’u Rwanda. Ese umurambo we warashyinguwe, Nturashyingurwa se ? Ese uzashyingurwa mu Rwanda ? Ese ukuri kuriho ni (...)
Waba uzi impamvu Thomas Sankara yiswe Che Guevara wa Afurika ? Dore amwe mu mateka yaranze uyu mugabo ufatwa nk’intwari ya Afurika
Thomas Sankara wavukiye kuwa 21 Ukuboza 1949 ahitwa Yako, muri Burkina Faso, akaza kwitaba Imana kuwa 15 Kanama 1987 ahitwa Ouagadougou naho ni muri iki gihugu, amazina ye nyakuri ni Thomas Isidore Noel Sankara. (...)
Amabanga y’urupfu n’akagambane Perezida Kayibanda yagiriwe na Habyarimana
Coup d’Etat yo kuwa 05 Nyakanga yakurikiwe na poropaganda zo kubeshya zari zigamije kwizeza ko Habyarimana yari amaze kurokoka umugambi wo kumwivugana wari ugiye gushyirirwa mu bikorwa mu rugo kwa Kayibanda, kandi ko (...)
Amwe mu mateka ya Rukara rwa Bishingwe wishe umuzungu
Rukara rwa Bishingwe wategetse u Rwanda mu gice cy’amajyaruguru aho yari yarigometse ku mwami Musinga hagati y’umwaka wa 1895 na 1931 hakurikijwe igenekereza ry’urutonde rw’Abami bategetse u Rwanda rya Padiri Alegisi (...)
Amateka y’inzara ya Rumanura
Rumanura ni imwe mu nzara zayogoje u Rwanda, iyi nzara yabayeho hagati ya 1916-1918.
Amateka y’inzara zabayeho mu Rwanda
Sobanukirwa Inkomoko y’insigamigani "Kurara Rwantambi"
Inkomoko y’umugani "Yarushye uwa Kavuna"
Uyu mugani baca ngo: “Yarushye uwa Kavuna”, bawuca iyo babonye umuntu wagokeye ubusa, ahihibikanira ibizakiza abandi: ni bwo bagira, bati: “Naka yarushye uwa Kavuna (umuruho).” Byakomotse kuri Kavuna ka Mushimiye, (...)
Amateka y’inzara ya Ruzagayura yo mu 1943-1944 -Igice cya I
Inzara ya Ruzagayura yatangiye ahagana mu Kwakira kw’i 1943. Yatewe n’amapfa yamaze imyaka ibiri. Ayo mapfa yatangiye muri Nzeli 1942, yongera kubaho nyuma gato y’itumba ryo mu (...)
Tumenye akamaro k’umuganura mu Rwanda rwo hambere
Umuganura watumaga umwami uganje arushaho gushinga imizi
Tumenye inkomoko y’insigamigani " Yaje nk’ iya Gatera "
Uyu mugani bawuca iyo hagize igikorera umuntu amarorerwa kimuguye gitumo ; ni bwo bagira ngo : « Cyaje nk’iya Gatera !» Wakomotse kuri Gatera ‘ i Tanda na Rusizi mu Buganza. Byavuye ku mukazana w’ikirongore na (...)
Sobanukirwa inkomoko y’insigamigani "Impamba itazakugeza I Kigali uyirira ku Ruyenzi"
Uyu mugani baca ngo impamba itazakugeza i Kigali uyirira ku Ruyenzi wakomotse ku ngabo z’ i Nduga zari ziri mu rugerero ku Ibuye rihetse irindi,i Nyabugogo ahayinga umwaka w’ (...)
Nyabihu : Sobanukira inkomoko y’ahantu hitwa “Gasasangutiya”
Gasasangutiya ni agasoko kari mu Kagari ka Rubaya mu Murenge wa Mukamira mu Karere ka Nyabihu. Gacururizwaho byinshi byiganjemo ibiribwa.


text:
Ijambo ry’Imana niryo nzira itugeza ku gutungana no gukurikira Imana. Nkuko usanga ibihugu bifite itegeko-nshinga bigenderaho cyangwa ubundi buryo bw’amategeko ni na ko Ijambo ry’Imana ariryo buri mukristo wese agomba kugenderaho.
Mu ijambo ry’ Imana niho umuntu yongera kwemerwa n’ Imana kandi ibya kera bigashira ugatangira ubuzima bushya. “Umuntu wese iyo ari muri Kristo aba ari icyaremwe gishya, ibya kera biba bishize. Dore byose biba bihindutse bishya” - 2 Abakorinto 5:17.
Mu ijambo ry’ Imana twongera kugarurirwa ibyacu byari byarabuze. "Uwo na we aramubwira ati ‘Nawe, twara imisozi itanu" - Luka 19:10. Ijambo ry’ Imana rivuga ko Yesu kristo yaje gushaka ikizimiye; bivuga ko yaje kuducungura no kutugarurira ibyacu byari bibuze, yaba ari byo wibwe, ibyo ukeneye ndetse no gukira kose bibonerwa muri Yesu kristo.
Bibiliya igaragaza ko nta kindi kizana umujura keretse kwiba, kwica no kurimbura ariko icyazanye Yesu Kristo kwari ukugira ngo abazamwizera bose bazagire ubugingo bwuzuye, bakire kandi babone umucyo. "Umujura ntazanwa n’ikindi keretse kwiba no kwica no kurimbura, ariko jyeweho nazanywe no kugira ngo zibone ubugingo, ndetse ngo zibone bwinshi"- Yohana10:10
Mu ijambo ry’ Imana niho umuntu abonera igisobanuro cy’ubuzima,ubundi umuntu akwiye kuberaho Imana, ariko usanga abantu batabayeho mu buzima nkuko Imana ibubafitiye. Imana iratunganye kandi iraboneye niyo mpamvu kuri yo hahora amahoro n’ umunezero, ubwo nibwo buzima Imana ishaka ko abantu babamo binyujijwe muri Yesu Kristo.
Kwiga ijambo ry’Imana kandi bigufasha kuba mushya no gusa na Yesu. Bibiliya itubwira ko Yesu ari ijambo ry’ Imana "Mbere na mbere hariho Jambo; Jambo uwo yahoranye n’Imana kandi Jambo yari Imana"- Yohana 1:1. Ibi bishatse gusobanura ko uko ufashe umwanya wiga ijambo ry’ Imana ariko uba ubonye umwanya wo kuba hamwe nayo, maze igakora byinshi mu mutima wawe, mu mitekerereze no mu mibereho yawe kugira ngo turusheho gusa na Yesu.
Igihe uri kwiga ijambo ry’ Imana, ukwiye kwitonda ukaba maso kuko hari ukuntu ushobora gusoma Bibiliya bikakubera nk’aho ari ikinyamakuru uri gusoma. Ukwiye kubanza ukabisengera kandi ijambo wizeho ukaritekerezaho ukanarikurikiza aho gusoma byinshi utari bwumve cyangwa ngo bigire icyo bigufasha.


text:
UTB ishaka gutinyura abanyeshuri ibinyujije mu marushanwa
Kaminuza y’Ubukerarugendo na Businesi (UTB yahoze ari RTUC) ifite gahunda yo gufasha abanyeshuri bayigamo gutinyuka isoko ry’umurimo, ibinyujije mu marushanwa y’ubwiza.
Ni muri urwo rwego iyi kaminuza yateguye irushanwa rya Nyampinga na Rudasumbwa 2016, kugira ngo bayifashe gushyigikira ihame ry’uburinganire, nk’uko Callixte Kabera, umuyobozi mukuru wa UTB yabitangarije abanyamakuru kuri uyu wa kabiri tariki 26 Nyakanga 2016.
Yagize ati “Ni igikorwa duha agaciro kuko tumaze amezi hafi atatu gitegurwa kandi twanatanze isoko. Ubu ingengo y’imari twakigeneraga twayikubye kabiri, cyane cyane ko hari n’ishami rya Rubavu.
Uburemere tugiha rero ni uko tugaragaza abo banyeshuri barangije bakitinyuka, bakajya hanze bagaseruka, bakavuga ibyo bazi, ubumenyi, umuco Nyarwanda. Bakavuga intego zabo n’ibyo bazamarira umuryango Nyarwanda.”
Yavuze ko umusaruro bagiteganyamo ni uko abagiye banyura muri aya marushanwa bagiye bazamura amazina yabo, bakabona akazi keza bitewe no kwigaragaza. Yongeraho ko bizanongera imikoranire yabo n’abaturage bigirire akamaro igihugu.
Kugeza ubu 10 bazahatanira ikamba rya Nyampinga na Rudasumbwa UTB 2016 baramenyekanye.
Bagiye gukurikizaho guhurizwa hamwe bigishwe indangagaciro n’umuco wa Kinyarwanda, bitegura finale izaba tariki 6 Kanama 2016, mbere y’uko amasomo y’umwaka utaha atangira tariki 12 Nzeri 2016.


text:
Ese witoza gushyira mu bikorwa ibyo usoma muri Bibiliya?
‘’Nuko umuntu wese wumva ayo magambo yanjye akayakomeza, azaba nk’umunyabwenge wubatse inzu ye ku rutare.’’ Matayo 7:24
Kumva, gusoma, kwiga, gufata mu mutwe ndetse no gutekereza cyane ku ijambo ry’Imana ni ibintu byiza umuntu wese wabishobora yakora, ariko byose ntacyo bimarira ubikora iyo adashyira mu bikorwa icyo ijambo ry’Imana rimusaba.
Dawidi yaravuze ngo ‘’nabikiye ijambo ryawe mu mutima wanjye kugira ngo ntagucumuraho.’’
Ijambo ry’Imana rigomba kuza rigahindura byose muri wowe. Ubundi ntabwo ijambo ry’Imana ryagera mu mutima w’umuntu ngo rimusige uko yarari, ahubwo wenda wenda abenshi bashobora kuribika mu mutwe, bakarifata, bakaryiga n’ibindi, ariko ritacengera mu mutima kuko uRibikiyemo nibwo wavuga nka Dawidi, rikagufasha kudacumura ku Mana.
Niba ijambo ryageze muri wowe ritagufasha kudacumura ku Mana, ntacyo ryaba ryarakumariye.
Tugomba gukora iby’ijambo ridusaba atari ukuryumva gusa. ‘’Ariko rero mujye mukora iby’iryo jambo, atari ugupfa kuryumva gusa mwishuka.’’ Yakobo 1:22
Umunyamahirwe ni urimenya ariko akanihatira gushyira mu bikorwa icyo rimusaba.
Ntabwo byoroshye kubera ko Satani nawe ari hafi kugira ngo akubuze kurishyira mu bikorwa. Hari ubwo atureka tukaryiga, tukarifata mu mutwe ariko byagera igihe cyo kurishyira mu bikorwa ugasanga biratunaniye.
Satani aratujijisha tukibwira ko kwinjira muri Bibiliya cyane tukamenya byinshi kuri yo biduhindura kandi nta na kimwe twashyize mu bikorwa. Ushobora no kujya mu ishuri ukiga ariko satani akakuriganya intambwe ikomeye yo kurishyira mu bikorwa, kandi ibindi byose bihita bita agaciro niba uryiga ukabaho ibitandukanye n’ibyo rigusaba.
Ntaho waba utandukaniye n’umuntu ukora itabi akandikaho ko ryica , agahindukira akaba ariwe unywa ryinshi.
Yesu yabivuze mu mazina yabyo ko umuntu wumva amagambo ye akayakomeza aba umunyabwenge kandi aba yubatse inzu ye ku rutare. Matayo 7:24
Yesu yakunze gusobanura neza ko umugisha uri ku bumvira ijambo rye, bakaryubaha, bagakora ibyaryo. Yohana 13:17
Uburyo bwiza bwo kuba umunyabwenge ku Mana no kubaho uko ishaka, ni ugushyira mu bikorwa icyo rigusaba.
Usabe Imana igushoboze gukora icyo ijambo rigusaba.


text:
Umudugudu wa ADEPR-Nyakabungo (Gihogwe) wabateguriye amasengesho y’iminsi 21
Umudugudu wa ADEPR-Nyakabungo, wo muri Paruwasi ya Gihogwe, wateguye igiterane cy’amasengesho kizamara iminsi 21. Iki giterane gifite intego igira iti ‘’ guhabwa imbaraga zo kuritura ibyananiranye’’, kizatangira tariki 12/11 kugeza 31/11/2015, kikazabera kuri uwo mudugudu.
Umuyobozi w’uyu mudugudu Mwalimu Moise Sindayigaya yavuze ko aya masengesho bayateguye kugira ngo abazayitabira bazahabwe imbaraga zibabashisha kuritura ibyananiranye. Ibi babishingira ku ijambo rivuga ngo ‘’Icyakora muzahabwa imbaraga Umwuka wera nabamanukira,,…..’’ Ibyakoze n’Intumwa 1:8
Moise yakomeje avuga ko mu rwego rwo kwakira izi mbaraga, abazasenga aya masengesho nibagera ku matariki ya 27,28,29 bazasenga iyo minsi uko ari itatu batava ku rusengero kugira ngo Imana isohoreze isezerano abayisabye izo mbaraga.
Mwalimu Moise Sindayigaya , umuyobozi w’umudugudu wa ADEPR-Nyakabungo
Ati ‘’tuzasenga tutava ku rusengero muri iyo minsi 3, Imana isohoreze isezerano abayisabye izo mbaraga bose mu kuvuga mu ndimi nshya, kuvugururwa mu mpano, kongera gukorwa ku maso bundi bushya.’’ Moise avuga ko iyi ari yo ntumbero bazaba bafite ariko Imana izakora ibirenze ibyo bibwira cyane ko ngo iki ari igihe abantu bakeneye izo mbaraga.
Kugeza ubu abamaze kumenyekana ko bazitabira aya masengesho harimo Rev.Past Ngamije Viateur, Pasiteri Uwambaje Emmanuel, Pasiteri Habyarimana Desire, Ev.Mwalimu Habimana Bernard, Ev. J.Paul Nzaramba, Ev.Justin Hakizimana (Radio Umucyo), Joseph (uzaturuka Rukiri wahoze ari Padiri).
Umudugudu wa ADEPR-Nyakabungo uzaberaho aya masengesho, ubarizwa muri Paruwase ya Gihogwe iherereye hafi ya Karururuma uzamuka gato umuhanda ujya Jali, naho umudugudu wa Nyakabungo wo ukomeza munsi y’urusengero rwa Gihogwe, ugakomeza utambika uwo muhanda nka metero 600, imbere hari centre yitwa Gashyushya, ni hafi aho.


text:
Igisubizo: Iyo abantu bavuze ngo Bibiliya yarahumetswe, baba bashaka kuvuga ko Imana ubwayo yayoboye abantu banditse Bibiliya mu buryo ibyo banditse ari ijambo ritavangiye ry’Imana. Guhumekwa kwa Bibiliya bivuga ko koko ari Ijambo ry’Imana kandi bigatandukanya Bibiliya n’ibindi bitabo.
Nubwo guhumekwa kwa Bibiliya bitavugwaho rumwe, ntawashidikanya ko Bibiliya ubwayo yemeza ko buri jambo riyanditsemo ryavuye mu kanwa k’Imana (1 Abakorinto 2:12-13; 2 Timoteyo 3:16-17). Kubibona gutyo bishatse kuvuga yuko amagambo ubwayo yanditse muri Bibiliya ari Imana yayavuze, kandi ko uko guhumekwa kurebana na Bibiliya yose n’ibigendanye nayo byose. Hari bamwe bemeza ko ibice bimwe byo muri Bibiliya aribyo byahumetswe gusa cyangwa ko ibitekerezo birimo bigendanye n’umwuka aribyo byahumetswe, ariko amagambo yo ubwayo akaba ari ay’abanditsi bayo. Ariko kubibona gutya bihabanye n’uko Bibiliya ubwayo ibyivugira. Kwemera ko Bibiliya yose uko yakabaye n’ibirimo byose byahumetswe ni ingenzi cyane ku buremere bw’Ijambo ry’Imana.
Uburemere bw’uko guhumekwa tukubona muri 2 Timoteyo 3:16: “ibyanditswe byera byose byahumetswe n'Imana kandi bigira umumaro wo kwigisha umuntu, no kumwemeza ibyaha bye no kumutunganya, no kumuhanira gukiranuka”. Iki cyanditswe kitubwira ko Imana yahumetse ibyanditswe byose, kandi ko bidufitiye umumaro. Ntabwo ari ibice bya Bibiliya bivuga ku by’Umwuka byahumetswe gusa, ahubwo ni buri jambo rigaragara kuva mu Itangiriro kugeza ku Byahishuriwe Yohana. Kubera ko byahumetswe n’Imana, ibyanditswe nibyo bifite ijambo mu kumenya umurongo ngenderwaho w’itorero (doctrine), kandi birahagije mu kwigisha umuntu uburyo asabana n’Imana. Bibiliya ntabwo gusa ivuga ko yahumetswe n’Imana, ahubwo yemeza ko ifite imbaraga zidasanzwe zo kuduhindura, ikatugira ibyaremwe “byuzuye”. Ni iki kindi se cyakenerwa?
Ikindi cyanditswe kivuga ku guhumekwa kw’ibyanditswe ni 2 Perero 1:21. Iki cyanditswe gisobanura ko nubwo Imana yakoresheje abantu bakandika mu nganzo zabo, Imana ariyo ubwayo yabahaga amagambo bakoresheje. Ibi Yesu kristo ubwe yabyemeje ubwo yagiraga ati:” “mwitekereza ko naje gukuraho amategeko cyangwa ibyahanuwe. Sinaje kubikuraho, ahubwo naje kubisohoza. Kandi ndababwira ukuri yuko ijuru n'isi kugeza aho bizashirira, amategeko atazavaho inyuguti imwe cyangwa agace kayo gato, kugeza aho byose bizarangirira.” (Matayo 5:17-18). Aha Yesu arashimangira ubuziranenge bw’ibyanditswe kugeza ku nyuguti cyangwa agace kazoo gatoya, kuko ari Ijambo ry’Imana ubwayo.
Kubera ko ibyanditswe ari Ijambo ryahumetswe n’Imana, birumvikana ko nta makosa arimo kandi ko rifite imbaraga. Gufata Imana uko iri bituma tunaha agaciro Ijambo ryayo. Kubera ko Imana ari inyembaraga, imenya byose, kandi ikiranuka, n’Ijambo riyiturutse mu kanwa riba rifite izo kamere. Imirongo ihishura ko ibyanditswe byahumetswe inavuga ko bitibeshya kandi ko bifite ijambo. Nta gushidikanya, Bibiliya iri icyo ivuga ko iricyo: Ijambo ridashidikanwa, rifite uburemere Imana yandikiye Muntu.
Ikibazo: Abavuga ngo Bibiliya yarahumetswe bivuga iki?
Igisubizo: Iyo abantu bavuze ngo Bibiliya yarahumetswe, baba bashaka kuvuga ko Imana ubwayo yayoboye abantu banditse Bibiliya mu buryo ibyo banditse ari ijambo ritavangiye ry’Imana. Guhumekwa kwa Bibiliya bivuga ko koko ari Ijambo ry’Imana kandi bigatandukanya Bibiliya n’ibindi bitabo.


text:
Bwabitangaje kuri uyu wa Gatatu tariki ya 23 Ugushyingo 2016 mu muhango wo gutangiza Ukwezi kw’irangamimerere mu Mujyi wa Kigali.
Itegeko rishya rigenga umuryango riteganya ko umubyeyi yandikisha umwana we mu gitabo cy’irangamimerere mu minsi 30 akimara kuvuka, mu gihe mbere iyo yarenzaga iminsi 15 yacibwaga amande cyangwa akabanza kujya mu rukiko.
Umunyamabanga Nshingwabikorwa w’Umurenge wa Kimisagara Ruzima Serge, yaboneyeho gusaba abaturage bo muri uyu Murenge batari bandikisha abana babo mu bitabo by’irangamimerere kwihutira kubandikisha muri uku kwezi kubera ko ari ubuntu.
Yagize ati “ Iyi gahunda y’Ukwezi kw’irangamimerere yo kwandika abana batanditswe, ni gahunda twafashe kugira ngo tubikore tubegereye cyane cyane ko mu baturage bakabakaba ibihumbi 42 batuye muri uyu murenge, hari ibihumbi bitatu batanditswe mu bitabo by’irangamimerere kandi bari munsi y’imyaka 18.”
Yakomeje avuga ko yizeye ko abaturage bose bo muri uyu murenge bafite abana batandikishije bazabikora muri uku kwezi.
Bamwe mu babyeyi bari bafite abana batanditse bishimiye iyi serivisi bahawe igiye kumara ukwezi kose.
Umugwaneza Clementine yagize ati “ Ndishimye cyane kuko nari mfite abana babiri, umukuru afite imyaka itandatu ariko bose ntibari banditse ku buryo bose ejo nzaba mbandikishije.”
Uyu mubyeyi yavuze ko bari baramubwiye ko bazamuca amande kubera ko kutabikora ku gihe.
Umuyobozi w’Akarere ka Nyarugenge, Kayisime Nzaramba yasabye abo bturage kwandikisha abana babo mu bitabo by’irangamimerere kuko bituma igenamigambi ry’igihugu rigenda neza.
Yagize ati “ Buri munyarwanda wese akwiye kwiyandikisha mu irangamimerere kugira ngo tumenye amakuru ye kuva avutse kugeza yitabye Imana; rero birakenewe kubera ko n’iyo umuntu yitabye Imana ntimwihutire kumusibisha muri biriya bitabo tumubara nka wa muntu muzima ku buryo bituma igenamugimbi ritagenda neza.”
Meya Kayisime yashishikarije abaturage kwandikisha abana bakoresheje serivise za Irembo batarinze gukora ingendo bajya ku biro bw’Utugari cyangwa imirenge batuyemo.
Biteganyijwe ko nyuma y’ukwezi, umuturage wese uzajya kwandikisha umwana we mu bitabo by’irangamimerere atinze ashobora kuzajya abihanirwa.


text:
Amateka ya Bibiliya ahishura ibanga rikomeye ryo kugaruka kwa Yesu. Levis Pasteur BYABEZA
Inkomoko n’iyandikwa rya Bibiliya, icapwa n’ihindurwa rya Bibiliya mu zindi ndimi, itotezwa n’imigambi yo gutwika no kurimbura Bibiliya bihishe isohozwa ry’ibyanditswe bigira biti “Ubu butumwa bwiza bw’ubwami bw’ijuru buzamamazwa ku isi yose bubere amahanga yose ubuhamya, noneho rero imperuka igere.” Matayo 24:14. (Bibiliya IJambo ry’Imana)
Nk’uko igitabo “A l’écoute de la Bible” kibivuga: Ubutware igitabo cya Bibliya gifite ubwabwo bugaragaza aho yaturutse. Nta kindi gitabo cyasubiza ibibazo by’urusobe umuntu yibaza, ngo kinahembure ubugingo nk’uko Bibiliya ibikora. Bibiliya yihishemo ubutumwa bw’inyoko muntu ikaba yuzuye ubuhanga bw’Uhoraho bumurikira ubwenge bwa muntu.
Byagenze gute ngo Bibiliya yandikwe?
Imana ikuye Abisiraheri muri Egiputa yafuje ko ubwo bwoko bwayo bwazayibera abahamya mu nyoko muntu. Iha bamwe muri bo ubuhanga n’ubushobozi bwo kwandika kugira ngo bandike amateka yabo, amategeko ndetse n’ubuhanuzi yagendaga ibaha. Ibyo rero nibyo byaje kubyara Bibiliya y’igiheburayo “La Bible hébraïque” ari nayo ubu twita Isezerano rya cyera.
Nyuma Imana yaje ubwayo kugira ibyo yibwirira abantu inyuze muri Yesu w’Inazareti. Ubwo butumwa budasanzwe buzwi nk’ “Inkuru nziza” bwaje gukwirakwizwa n’intumwa nibwo bwaje kwandikwa bwitwa Izezerano rishya.
Ibyinshi mu bitabo by’Isezerano rya cyera byanditswe mu Giheburayo nyuma biza guhindurwa mu Kigereki n’abahanga mirongo irindwi. Isezerano rishya ryo ryahise ryandikwa mu Kigeraki. Nyuma inyandiko za Bibiliya zaje guhindurwa mu Kiratini.
Ihindurwa rya Bibiliya mu ndimi za rubanda
Birumvikana ko Bibiliya yari yaranditswe gusa mu ndimi zitavugwaga na rubanda, ku bw’ibyo benshi ntibashoboraga kwisomera Bibiliya. Byari bigoye rero ko ubutumwa bwiza bugera hose ku isi. Twibukiranye ko umugambi w’Imana ari uko ubutumwa bwiza bugera ku isi hose.
Biragarara ko mu bihe inyandiko za mbere za Bibiliya zabonekaga nta macapiro yariho; ibi bikaba bitari korohera ikwirakwizwa rya bibiliya. Byagombye gutegereza ikinyejana cya 15 ubwo havumburwaga ubuhanga bwo gutubura inyandiko bukorwa mu icapiro. Ituburwa n’ihindurwa rya Bibiliya mu zindi ndimi rikutikiraho.
Imigambi yo kurimbura Bibiliya
Abantu b’ibikomerezwa bagiye baryanya ikwirakwizwa n’iyandikwa rya Bibiliya. Aha twavuga nk’ukuntu Umwami Yohakimu w’Ubuyuda yatwitse inyandiko za Bibiliya nkuko tubisoma mu gitabo cya Yeremiya 36:20-23; 38:1-6 .
Si ibyo gusa. Twavuga na none amategeko akakaye yagiye ashyirwaho n’abanyabubasha abuza ihindurwa n’ikwirakwizwa rya bibliya. Nko mu mwaka w’1229 inama y’i Tuluze(Toulouse) yafashe uyu mwanzuro: “Birabujijwe ko umulayiki ( ni ukuvuga umuntu utari uwihaye Imana) atunga igitabo cya Bibiliya, habujijwe kandi guhindura bibiliya mu ndimi zivugwa na rubanda.”
Hagiye habaho ibindi bikorwa bigayitse nko gukwika amacapiro ya bibiliya no gutoteza abifuzaga gukwirakwiza no guhindura bibiliya mu ndimi zitandukanye.
Nta kirogoya Umugambi w’Imana
Abarwanyaga ikwirakwizwa rya bibiliya ntibatinze gusanga baryana intambara badashobora gutsinda kandi ko bidashoboka kurwanya umugambi w’Isumbabyose. N’ikimenyimenyi mu mpera z’ikinyejana cya 15, abami batandukanye barimo Jean le Bon, Charles V, Charles VI, … bagiye bategeka ko babacapira za Bibiliya bagashishikariza n’abaturage kuzitunga no kuzisoma. Imiryango ya Bibiliya yagiye ivuka hirya no hino ku isi igakwirakwiza bibiliya mu mahanga yose.
Niba nyuma y’izo ngorane amahanga menshi yarashoboye kubona Ijambo ry’Imana mu ndimi zitandukanye, abantu b’iki gihe bagomba kumva ubutumwa budasanzwe dusanga mu Ivanjili bugenewe inyoko muntu: Iherezo ku butware bw’icyaha no kugaruka kwa Yesu yuje ikuzo. “Ubu butumwa bwiza bw’ubwami bw’ijuru buzamamazwa ku isi yose bubere amahanga yose ubuhamya, noneho rero imperuka igere.” Matayo 24:14.”
Imana ibahire!
Levis Pasteur BYABEZA
Imvano: Igitabo cyitwa “A L’ECOUTE DE LA BIBLE”


text:
Inzira nanyuzemo y’ubuzima nta kizere yatangaga, nshimira Kristo wahinduye byose akanezeza umutima wanjye- Kayitare Bruce Abraham (Igice cya 2)
Mu minsi ishize twabagejejeho igice cya mbere cy’ubuhamya bw’umuvandimwe Kayitare Bruce Abraham, avuga imirimo y’Imana uko yamurokoye impfu zitandukanye. Kanda hano niba ushaka gusoma igice cya mbere http://agakiza.org/?Hari-umubare-w-impfu-Imana-yansimbukije-ntakwibagirwa-Kayitare-Bruce-Abraham Nk’uko rero twabibasezeranyije iki ni igice cya kabiri cy’ubuhamya bwe,…
Arakomeza agira ati ‘’Nize primaire (amashuri abanza) bingoye, kubera kwirirwa ku ishuri ntariye, nanataha nkabura icyo ndya, numvaga bingoye cyane kuko nta twambaro yewe nta n’ibikoresho by’ishuri cyane ko nandikaga mu dukaye twa Musana ngacurikiranya hamwe nkahandika Ikinyarwanda ahandi imibare n’ubumenyi bw’isi, etc…nataha nkanyagirwa, nkarara mu nzu mbi iva cyane, ngasanga ibintu byose nanditse byivanze.
Hari igihe atabonaga ishusho y’ubuzima, nyamara burya Imana niyo izi byose
Gusa nakoze ikizamini cya leta, hanyuma sinasohoka ku rutonde rw’abanyeshuri batsinze cyangwa batsinzwe, ariko mbifashijwemo n’abari bashinzwe uburezi muri komini, no mu ifasi yacu ya Cyangugu basanga naratsinze ikizamini cya Leta ku manota meza 63%. (ngo imashini yari yaransimbutse da!)
Gutangira amashuri yisumbuye narakererewe cyane kubera ibyo bibazo ariko ngasanga baranansaba ngo inkweto zo kwigana n’iza siporo, imyenda isanzwe na za uniforume , ibikapu, matera, ngo ibitambaro by’amazi (towel),impapuro z’isuku, isuka, indobo, ngo amasabune yo gukaraba, amakaye, boȋte mathemathicale, n’ibindi…reka da, ntabyo nari nifitiye! Noneho wongereho za minerivali…ubwo se nari kubikurahe?! Nyamara bitewe n’uko Imana itajya ibura uko igira, narize mu bikomeye nsoza amashuri yanjye.
N’ubundi mu bitoroshye naje no kwiga na Kaminuza ndangiza tariki 29/11/2012 mu ishuri rikuru nderabarezi rya Kigali (KIE) , nize amateka (History with Education) ( Social Sciences Hons).
Nyuma y’imbogamizi zikomeye, Kayitare yaje kurangiza amashuri ye muri Kaminuza
Kuri ubu Imana yakoze byinshi ntacyo nayiburanye nkora mu ruganda rudoda ibikapu n’igurishwa ku rwego mpuzamahanga ...nshinzwe umusaruro (Production Manager).
Mana warakoze kuko nubwo byatangiye bimeze gutyo waramfashije ndiga, kandi nkarangiza ndetse muri kaminuza ukampa umushinga w’Abanyamerika bakandihira byose, amafaranga y’ishuri, icumbi, ubwishingizi bwo kwivuza, ibiryo, ibikoresho byose nkenerwa, amatike n’ibindi. Yewe ni ibitangaza gusa pe!!!
Kayitare mu kazi ke ka buri munsi
Rero ntabwo Imana yitaye ko nahuzagurikaga mu gakiza, ahubwo yagiye intabara mu bihe bitandukanye. Ndayishimira ko yambaye hafi mu gahinda kenshi n’imibabaro ya buri munsi ntabasha kurondora. Ubu rero naje kwiyemeza kuba umukiristo mwiza wa buri munsi na buri kanya kandi ndumva mbikomeje nk’umusirikare uhora yiteguriye urugamba. Mpora mvuga nti ‘’Mana uzamfashe ngere mu ijuru amahoro, nkomeje gahunda yo kurwana kuko ubu umwanzi ndamuzi neza.’’ Bibiliya itwereka neza abo turwana nabo abo ari bo: “abatware bafite ubushobozi n’abategeka iyi si y’umwijima, imyuka mibi y’ahantu ho mu ijuru,… Isi, Umubiri na Satani..gusa ntibigaragara ( Efeso 6:12).
Kayitare kuri ubu anyuzamo akishimana na mama we wamubyaje ubutumwa bwiza
Igishimishije ni uko umugaba mukuru wacu ari we Yesu Kirisitu. Uyu ni intwari ikomeye, nta rugamba na rumwe rwamunaniye. Zose yarazitsinze! Mu rwandiko Pawulo yandikiye Abafilipi 2:6-10 hatwereka neza ko Yesu yiyoroheje cyane, acisha make kugeza ubwo yishwe urupfu rw’agashinyaguro ariko amaze kunesha urwo rupfu Imana yaramuzuye imuha izina risumba ayandi yose kugira ngo indimi zose zature ko ari Uwiteka. Ni Umwami rero mu ijuru, mu isi yewe ,ikuzimu barabizi. Rero kumwiringira ni ukwiteganyiriza.
Kuri anyuzamo akishima kuko igihe yamaze ababaye cyari kinini, Imana yakoze imirimo ihambaye
Ubu nkunda kubwiriza ijambo ry’Imana kuko ni cyo Imana yandindiye pe!
Muri make mu rwego rwo kurinda abana guhura n’ubuzima bubi nkubwo nakuriyemo...nigisha ijambo ry’Imana ngo abantu bareke ibyaha bahinduke beza. Nigisha no gukoresha imbaraga zabo bakarwanya ubukene ntanga amahugurwa. Ndi Umwarimu ku mwuga...nigishije urubyiruko rwo mushuri yisumbuye amateka bityo nkarugira inama yo gukosora ibibi no kwigira ku byiza. Hanyuma ngakora nubwo bushakashatsi bugera no ku rwego mpuzamahanga hamwe n’abandi...hagamijwe kubaka amahoro arambye. Mfite intumbero yo kuba umuvugabutumwabwiza wagutse nkagera ku bantu benshi bashoboka...ndebe ko twarokora nibura bake. Imana ninshoboza nzandika n’ibitabo bigamije amahoro binyuze mu nkuru mpamo. Ngayo nguko!
Kuri ubu Kayitare abwiriza ubutumwa bwiza uko abonye uburyo hirya y’akazi
Nkora ubushakashatsi kandi nkanitabira ibiganiro mpaka kuri jenoside, kuntambara no kubwicanyi ndengakamere hagamijwe guca akarengane, gukemura amakimbirane no gushaka amahoro arambye...kuko nabonye ingaruka nyinshi z’ubuzima bubi abana babamo zika muri ibyo navuze haruguru
Ndumva nta muntu ukwiye kwihakana Imana cyangwa ayiveho ngo nu ko yanyuze mu bikomeye cyane cyane twebwe Abanyarwanda. Tugume ku rugamba, turwane intambara nziza, tureke kwihangana gusohoze umurimo wako nyuma tuzambwikwa ikamba ryo kunesha n’ubugingo buhoraho! Halleluyaaa! Amena!
Innocent Kubwimana/Agakiza.org


text:
Agereranya Rwigema nka Mose naho Kagame akamufata nka Yosuwa:Umupasiteri
Kanyamutuzo Elias ni umwe mu bapasitoro b’Abadiventiste mu Karere ka Nyabihu. Ahereye ku isomo riboneka mu gitabo cya 2 Samuel 23: 3 asanga ngo umuyobozi mwiza ntacyamubuza kugumya kuyobora.
Isomo ryo mu gitabo cya 2 Samuel 23:3 rigira riti“utegekesha abantu gukiranuka,agatwara yubaha Imana,azahwana n’umuseke utambitse,n’igitondo kitagira igucu.â€
Yahise yongeraho ati “uwo ni Paul Kagame,akunda Imana,akunda Abanyarwanda, azi icyo abo ayobora bifuza. Umuyobozi ni uzi abo ayobora,umuyobozi usanga abo ayobora aho bari,akumva ibitekerezo n’ibyifuzo byabo kandi akabisubiza,uwo niwe muyobozi ukenewe. Aho niho dushingira tuvuga ko akwiriye kugumya kutuyobora.â€
Yongeraho ati “njyewe iyo nkurikiranye igitekerezo cya Mose,avana ubwoko bw’Isirayeli mu Egiputa,akagarukira kuri uriya musozi wa Nebo akaba ariho apfira,satani yashaka kumusahura Yesu akamujyana mu ijuru kandi Yosuwa agakomeza buriya bwoko bwa Isiraheli bwavuye mu Egiputa akabugeza I Kanani,mbigereranya na Rwigema wayoboye ubwoko bw’Abanyarwanda abuvana mu mahanga bataha mu Rwanda,bajya kugera ku mupaka agasinzirira aho ngaho ariko agasinzirana ubutwari nka Mose.
Yosuwa agakomeza ariwe “Kagameâ€nakomeze kuko Imana yamusize amavuta kandi uw’Imana yimitse ntabwo ukuboko k’umwana w’umunyarwanda kwamuvanaho. Igihe Imana izabona ko agize imbaraga nkeya,azaba afite abo yatoje bakazamusimbura,kandi u Rwanda ruzishimira uzaba afashe uwo mwanya.â€
Kuri uyu wa 3 Kanama,abadepite bakaba bahuye n’abahagarariye Sosiyete Civile abakozi b’akarere ndetse n’abahagarariye amadini,nabo bakaba bagaragaje ibitekerezo byabo ku mpamvu bifuza ko Perezida Kagame yakomeza kuyobora u Rwanda n’ingingo y’101 igahinduka.


text:
Yahereye kuri Guverineri w’Intara y’Iburengerazuba wari umushyitsi mukuru muri uwo muhango nyakubahwa Kabahizi Celestin, hari kandi Vice President w’Inteko Ishingamategeko Hon Polisi Denis,hari n’Intumwa za Rubanda, Hon Rwabuhihi Ezéshias, hari na Hon SAMWELI Musabyimana, hari n’umuyobozi w’Ingabo zikorera mu ntara yiburengerazuba Jeneral Gumisiriza WILSON.
,Hari n’uhagarariye Polisi,hari n’abandi basirikare batandukanye ,harimo Major Karake naMajor Rusakara, hari n’intumwa ya komisiyo yo kurwanya Genocide ku rwego rw’Igihugu bwana Gonzaga,hari Meya w’Akarere ka Karongi ,ndetse na Excutif w’Umurenge,hari n’abandi bashyitsi baturutse mu matorero hari abaturutse muri Eglise Presbytérienne mu Rwanda.hari na nyakubahwa Perezida wa Sinodi Nkuru yitorero ,Pasitoro Mubirigi Paul,hari kandi Vice Perezida w’itorero EPR na Madame we , hari n’abayobozi bindembo 17. Hari abayobozi b’imirimo muri EPR,hari Umuyobozi wa SFD,abayobozi baza Program mu biro bikuru by’i Kigali, hari abo mu miryango ya Gikristu hari Umunyamabanga Mukuru w’Inama nkuru yaba ,Protestant mu Rwanda, Dr Tarisisi Gatwa, hari Umuyobozi wa AEE umuryango w’ i v u g a b u t umwa, hari n’Umuyobozi w’umuryango wabasoma BIBLE ( B I B I R I Y A ) H A R I U M U Y O B O Z I W ’ U M U R Y A N G O WABADIAKONIKAZI w’I Rubengera.
Hari n’abashumba bitorero baturutse hirya no hino mu Rwanda,hari na Madame wa Hon Ezeshias,ndetse hari na Madame wa Perezida wa EPR MUSEMAKWELI Elisée, yanashimiye n’abandi bashyitsi baje kubafata mu mugongo,hane rekanywe abakiriye, abitabiriye aribo muganga w’ibitaro Dr Esperance na muganga w’ibitaro bya Remera – Rukoma.PEREZIDA WA EPR bwana MUSEMAKWELI yakomeje agira ati; ubwo tumaze kwegerana ndagirango nsabe abayobozi nkuko byari byakozwe bashyingura kuza gushyira indabo kumva barangajwe imbere n’abitabiriye bashyiraho indabo. Ururabo rwambere r w a s h y i z w e h o naNyakubahwa Perezida wa EPR na MADAMU WE,Urwa kabili rwashyizweho na guverineri w’intara y’Iburengerazuba, urwa gatatu rwashyizweho na Vice Perezidaw’Inteko Ishingamategeko mu Rwanda,urwa kane Hon Rwabuhihi Ezeshias na Hon Usabyimana Samweli, urwa gatanu umuyobozi w’INGABO muntara y ’ I b u r e n g e r a z u b a , u rwa gatandatu Meya w’ AKARERE KA KARONGI.
Urwa karindwi Perezida wa Sinode afatanije na Vice Perezida wa EPR ,Urwa munani Umuyobozi waje ahagarariye komisiyo yo kurwanya jenocide mu Rwanda ,urwa cyenda Pasiteri MUGEMERA NA Madame we, urwa cumi Umunyamabanga mukuru w’INAMA ya Abaprotestant mu Rwanda,urwa cumi na rimwe Perezida wa komisiyo y’ubumwe n’ubwiyunge no kurwanya jenocide mu itorero PERESEBUTERIYENE EPR, urwacumi na kabiri ,Umunyamabanga mukuru wa RIG,,urwacumina gatatuUmuyobozi wa AEE mu Rwanda,urwa cumi na gatatu Major KARAKE.
Hakurikiyeho Major Rusakara n’Uhagarariye Polisi naPasiteri Perezida Regional w’Ururembo rwa Kirinda, ndetse na Excutif w’Umurenge wa Murambi hakomerejeho abo mu miryango yababuze ababo, ndetse nabandi bose bari bitabiriye uwo muhango bafite indabo, basabwe gukomeza kubaha icyubahiro.
UBUHA MYA BWATANZWE TARIKI 04/06/2011 UBWO EPR YIBUKAGA ABARABAKOZI BAYO N’ABANDI BOSE BAGUYE IKIRINDA BWATANZWE NABANTU BABIRI HUBAHIRIJWE GENDER. HABANJE UBUHAMYA BWATANZWE NA MADAMU WA N YA K W I G E N D E R A
MATHIAS yatangiye agira ati; gutanga ubuhamya birangora cyane bikanananira rwose ati nari ntuye mumurenge wa Gashari,mucyahoze ari komini Mwendo, itotezwa ryacu ryatangiye mbere kuburyo nambere ya1994 twe twahoraga dutotezwa. Ndibuka ko haraho umugabo yigezekwatisha agira ngo ahingemo ubwatsi bw’inka (ikibaya), abanyagashari baraza baraturwanya, ubundi umugabo wanjye yavukaga I Rwamatamu ubuni mumurenge wa MAHEMBE. Mu 1990 yafunzwe amezi 6 mubyitso, ntacyaha yakoze, nyuma yaho hari umuntu twari duturanye wakoraga muri Pariki ndabyibuka neza yitwaga izina ndaryibagiwe, icyo
gihe haturikaga ibisasu barabitegaga,hari umugabo wari Diregiteri wa Kibaya, agakora ataha Kigali. Noneho igisasu cyaramuturikanye numudamu we ,abanyabirambo barimo Depute SEBITABI MBERE YUKO BAJYA KUZANA IYO MIRAMBO YASIZE AVUZE KO adashyingurwa wenyine ahubwo ashyinguranwa nabatutsi, ubwo ntawarukiryama twahoraga tuvuga tuti; ntibucya. Ubwo twagiye aho bashyingura Depute Sebitabi ati; abantu bacu bazize
inkotanyi kandi inkotanyi ni abatutsi none nuguhorera abantu bacu,mbere yuko uwari perezida Habyalimana apfa, twari tumaze amajoro tutaba mungo. Twihishaga mu babikira, twari imiryango igera kuri 3 harimo umuryango wo kwa KIRUSHA,UWO KWA BAYINGANA, NUWO KWA FIDERI Umusaza waruje gutwara umuhungu we numukazana we yadusanze aho twari twihishe aratubwira ati : Umuntu witwa NDUHURA aravuze ngo niba MATHIAS AKIRIHO nabandi mubihorere. Icyo gihe narimfite inda hafi yamezi icyenda tuza ikirinda
umugabo ajya muri ESI, nanjye ninjira muri Maternete, twaravugaga tuti; ubwo tugiye mubihaye IMANA dushobora kuzaharokokera,umudamu wari ku izamu ati bite ? Nti nje kubyara, arambwira ngo; niko mada iyo uvuga ko uhunze ,bampa chambre yambere uwitwa s/prefet yaraje asiga atanze itegeko ngo; batwice mu majoro ,uwitwa AMANI ,yarazaga agatwara abantu akabagarura bukeye.
Ariko buri kanya babaga bavuga bati mutwereke uwo munya Birambo ,ndashimira umubikira witwa Beatrice yaransengeye ansezeraho abicanyi baraje bati; ubwo tubuze umugabo uwakwica umugore yarihishe mugitondo yaraje arambwira ati; ndabona kubaho kwacu kudashoboka ubwo yaragiye aricwa,natwe tuguma aha. Hakaba abatutsi barishwe imfu z’agashinyaguro, baratemaguwe, bacuzwa ibyabo, abandi bajugumywa muri nyabarongo. Bapakiraga imirambo harimo umugore wa Gahima nuwa Muremangingo nabo baroshywe mu ruzi .Ibyabereyaho byamunaniye kubirondora biteye agahinda n’amarorerwa ateye ubwoba.
UBUHAMYA BWUMWE MUBAROKOKEYE MURI ESI BWANA PASITERI MUGEMERA ARONI WARI KUMWE N’ABANTU BAGERA KURI 50 ABA ARI WE WENYINE UROKOKA.
Yagize ati; abo bicanyi bakoresheje imipanga, amahiri,amacupa nayo yari yiyambajwe kubera ko ahari imipanga yaribaye mike. Hakoreshejwe n’amagrenade, ubundi bajugunywa mumazi. Yagize ati ;kwibuka duhora dukora buri mwaka, ubu akaba ari umwaka wa17 kuritwe twarokotse, kwibuka ningirakamaro, Mukinyarwanda baca umugani ngo; umuryango utibuka urazima...


text:
Imana yishimira gukora ibintu bishya buri gihe.
IMANA NI IMANA Y’IBISHYA!
Hari igihe tuba mu bishaje byo mu mwuka. Ukabona abakozi b’Imana bashaka gukomeza kugendera ku dusigarira tw’amavuta y’Imana bahoranye kera, ntibipfuze kwinjira mu bundi bwiza.
Ibintu bishya Bizana iterambere!
Urwego rushya rujyana n’ubumenyi bushya. Iyo tuvuze ubumenyi dushobora kumva n’amahishurirwa. Daniyeli yaravuze ngo mu bihe by’imperuka: Daniyeli 12 : 4 Nuko Daniyeli, bumba igitabo ugifatanishe ikimenyetso kugeza igihe cy’imperuka, benshi bazajarajara hirya no hino kandi ubwenge buzagwira.
Iyo ubwenge bugwiriye, imitekerereze iragwira. Iyo imitekerereze ihindutse, ntabwo abantu bakomeza kubaho nkuko babagaho ejo. Tugomba kubaho twitaye ku bumenyi tumaze kunguka kugeza uyu musi.
Guhindura imitekerereze no kwinjira mu bishya ntabwo bisobanura ko ibyejo tugomba kubisuzugura, oya! Imana ishimwe kubw’ejo hahise, kubw’ibyo twamenye n’uburyo twakoze. Ariko uyu musi, ni umusi mushya, dukeneye ububyutse by’uyu musi, amavuta y’uyu musi.
Abari maso bamaze igihe bakorera Imana bitandukanya gato n’ejo hahise kugira ngo binjire mu bishya by’Imana bijyanye n’igihe barimo.
Bibiliya ibyita amavuta mashya:
Zaburi 92 : 11 Ariko washyize hejuru ihembe ryanjye nk’iry’imbogo, nsizwe amavuta mashya.
Duhamagarirwa kureba tukamenya niba amavuta dufite ari ayiki gihe.
Uyu musi tugomba kwinjira mu bishya by’Imana, byo mu gihe cyacu! Ntabwo ibi bivuze ko tugomba gusa n’isi. Ahubwo ni guhangana n’ikintu kitari cyiza gikunze kugaragaza ko akenshi abakristo bahora bari inyuma. Nk’abana b’Imana, twakagombye kuba ababimbuzi b’iterambere, apana abahora inyuma. Mu gihe cy’ububyutse, itorero rigendera imbere y’isi, hanyuma mu gihe kitari icy’ububyutse, isi iba yarasize itorero.
Ejo hararangiye, ubu turi uyu musi! Manu Imana yahaga Abisirayeli yabaga iy’umusi umwe. Bagerageje kuyifata nyuma y’umusi, basanga yarangiritse, kandi umusi umwe imbere yawo yabaga ari nzima.
Ubwo igicu cayoboraga abisirayeli mu butayu, ntacyo byari bimaze guhama aho cyahoze ejo. Imana iriho irategura ingabo zayo z’ibihe bishya. Iryo jonjora riraterwa nuko umuntu yiteguye kugendana n’ibishya, cyangwa se akaba yishakira kuguma mubyakera. Riraza kureba niba umuntu mu by’ukuri yiteguye kwinjira mu mavuta mashya cyangwa se ashaka kwigumira mu mavuta ya kera.
Hari umusi nakurikiranaga iyamamaza ry’abantu bagiye bazana impinduka mu kinjana gishize. Ijambo ryabavugagwaho rirasa ritya: “ Ni kubera ko banze kugendera mu kigari hanyuma bashaka impinduka nziza,… nyuma babasha guhindura isi!”
Ni nako bimeze no mw’itorero: Ni abantu “bitandukanije”, amatorero “yitandukanije”, abo nibo bashobora gushikira ibishya Imana igaragariza umubiri wa Kristo.
Bibiliya itubwira ko muri we dufite ubuzima no kugenda turiho. Imana ishyiraho impinduka mu buzima bwacu. Kandi iyo mpinduka ijyana n’iterambere. Iyo mpinduka ituma tuvumbura udushya iteka iyo turi mu mugambi w’Imana. Tukamenya uburyo bushya bwo gukora, tukamenyana n’abantu bashya, n’ahantu hashya.
Murebe nk’amazi, iyo ari ahantu hamwe nibwo udukoko tuza tukaguma hejuru. Ariko iyo ataguma hamwe, nta dukoko twayazaho. Ni nako ubuzima bw’umukristo bumera, iyo ayoborwa n’Umwuka Wera, ntabwo abadayimoni bamenya ibye!
Muri uyu mwaka wa 2013, ntimutinye ibintu bishya !
Mwifungure imbere y’ibintu bishya. ( nzi ko abenshi bari gusoma ibi iri jambo Imana yaribahaye ).
Mwibuke ko, iyo tuvuze ibishya bituruka ku Mana, tuba tuvuga Umwuka Mushya, nukuvuga impinduika mu mwuka wera.
Kandi iyo umwuka wera aduhinduye, aba agira ngo atugeze ku rundi rwego, mu bundi bwiza.